cyanic-selkie/wikianc huggingface dataset:
ഗാഡ്ഗിൽ സമിതി റിപ്പോർട്ട്
വിവാദങ്ങൾ
റിപ്പോർട്ടുകൾ നടപ്പാക്കിയാൽ ഭൂമിവിലയിൽ വൻമാറ്റങ്ങൾ സംഭവിക്കുമെന്നും വാദം വന്നു. ഭൂമിവില്പന അനുവദിച്ചാൽത്തന്നെ, അത്തരം ഭൂമിയുടെ വിലയിടിയുകയും വിദ്യാഭ്യാസവായ്പ ലഭിക്കുന്നതടക്കമുള്ളകാര്യങ്ങൾ പ്രശ്നത്തിലാകുകയുംചെയ്യുമെന്ന അഭിപ്രായമായിരുന്നു, ഈ വാദത്തിനുപിന്നിൽ. പൊതുഭൂമി സ്വകാര്യവത്കരിക്കാൻപാടില്ലെന്ന ഗാഡ്ഗിൽസമിതിനിർദ്ദേശം ഭൂപുനർവിതരണത്തിന്റെ യുക്തിയ്ക്കെതിരാണന്നും അതുകോണ്ട്, അതു ഭൂരഹിതരുടെ ഉടമസ്ഥാവകാശത്തിനെതിരാണെന്നും വാദിക്കപ്പെട്ടു. പഞ്ചായത്തുകൾക്ക്, നിർദ്ദേശങ്ങൾ ചർച്ചചെയ്യാമെന്നു ഗാഡ്ഗിൽ റിപ്പോർട്ട് നിർദ്ദേശിച്ചത് റിപ്പോർട്ട് അംഗീകരിക്കുന്നതിന് മുമ്പു നടക്കേണ്ടതാണെന്നും വാദിക്കപ്പെട്ടു. ഗാഡ്ഗിൽ റിപ്പോർട്ടിനെപ്പോലെതന്നെ കസ്തൂരിരംഗൻ റിപ്പോർട്ടും മലയോരകർഷകരെ പരോക്ഷത്തിൽ കുടിയിറക്കാൻ സമ്മർദത്തിലാക്കുമെന്ന് ദീപിക ദിനപത്രം മുഖപ്രസംഗത്തിൽ പറഞ്ഞു. ഗാഡ്ഗിൽസമിതിയിൽ "പരിസ്ഥിതി മൗലികവാദികൾ"മാത്രമാണുണ്ടായിരുന്നതെന്നും ഇടുക്കിപോലെയുള്ള ജില്ലകളിൽ കർഷകരോട്, കൂടിയാലോചനകളൊന്നുംതന്നെ സമിതി നടത്തിയിട്ടില്ലെന്ന തർക്കമായിരുന്നു, മറ്റൊന്ന്. അതുപോലെ, കസ്‌തൂരിരംഗൻ റിപ്പോർട്ട് നിർദ്ദേശിക്കുന്നതുപ്രകാരം കേരളത്തിലെ 123 വില്ലേജുകൾ പരിസ്ഥിതിലോലമേഖലയാക്കിയാൽ അതു ഗാഡ്ഗിൽ റിപ്പോർട്ടിനെക്കാൾ അപകടമായിരിക്കുമെന്നും ഈ തർക്കത്തിന്റെ ഭാഗമായി ഉന്നയിക്കപ്പെട്ടു. റിപ്പോർട്ടുകൾ നടപ്പാക്കിയാൽ ആശുപത്രികൾ, പാൽ സംസ്കരണകേന്ദ്രങ്ങൾ, അറവുശാലകൾ എന്നീ റെഡ് കാറ്റഗറി വ്യവസായങ്ങൾ നിരോധിക്കപ്പെടുകയും ഭക്ഷ്യ-പച്ചക്കറി സംസ്കരണകേന്ദ്രങ്ങൾ, മാലിന്യസംസ്കരണം കാപ്പി സംസ്കരണം, പൾപ്പിങ്, ഹോട്ടലുകൾ തുടങ്ങിയ ഓറഞ്ച് കാറ്റഗറി വ്യവസായങ്ങൾ കർശന നിയന്ത്രണത്തിലാകുകയുംചെയ്യുമെന്നുള്ളത്, റിപ്പോർട്ടുകളുടെ കർഷകവിരുദ്ധനിലപാട് കാണിക്കുന്നുവെന്നും ചൂണ്ടിക്കാട്ടപ്പെട്ടു. റിപ്പോർട്ടുകൾ നടപ്പാക്കുന്നതിനെതിരെ സർക്കാരിനു ശക്തമായ താക്കീതുനൽകി, ഇടുക്കി രൂപത കുർബാനമധ്യേ ഇടയലേഖനം വായിച്ചു. കർഷകർക്കെതിരെയുള്ള പ്രവർത്തനങ്ങളെച്ചെറുക്കാൻ വിശ്വാസികളൊന്നിക്കണമെന്നും ഇടയലേഖനം പറഞ്ഞു.
ഗാഡ്ഗിൽ റിപ്പോർട്ടിനെതിരായി കേരളത്തിലെ ഉമ്മൻ ചാണ്ടി സർക്കാരുന്നയിച്ച വിയോജിപ്പുകൾ ഇവയായായിരുന്നു:
റിപ്പോർട്ട് ജങ്ങൾക്കിടയിൽ ചർച്ചചെയ്യാനും സംശയങ്ങൾമാറ്റാനും സർക്കാരുകൾ മുൻകൈയെടുക്കുന്നില്ലെന്നും ശാസ്ത്രസാഹിത്യപരിഷത്തുപോലുള്ള പ്രസ്ഥാനങ്ങളിൽ സജീവരെങ്കിലും കേരളത്തിലെ ഇടതുപക്ഷ നേതാക്കൾപോലും പരിസ്ഥിതിവിരുദ്ധനിലപാടെടുക്കുന്നുവെന്നും മാധവ് ഗാഡ്ഗിൽ അഭിപ്രായപ്പെട്ടു. കസ്തൂരിരംഗൻസമിതി റിപ്പോർട്ട് സമ്പന്നർക്കും ആഗോളീകരണത്തിനും കൂട്ടുനിൽക്കുന്നുവെന്നും നിയമരഹിത, തൊഴിൽരഹിത വികസനത്തെ പിന്തുണയ്ക്കുന്നുവെന്നും 'ദ ഹിന്ദു' ദിനപത്രത്തിൽ, മാധവ് ഗാഡ്ഗിൽ കസ്തൂരിരംഗനു തുറന്ന കത്തെഴുതി. കസ്തൂരിരംഗൻറിപ്പോർട്ടിൽ പാരിസ്ഥിതികദുർബലത കണ്ടെത്താൻ ചുരുക്കംചില മാനദണ്ഡങ്ങളേ ഉപയോഗിച്ചിട്ടുള്ളുവെന്നും അദ്ദേഹമഭിപ്രായപ്പെട്ടു. ഗാഡ്ഗിൽസമിതിയിലെ അംഗമായ വി. എസ്. വിജയൻ റിപ്പോർട്ടിൽ കർഷകവിരുദ്ധമായി ഒന്നുമില്ലെന്നും മറിച്ച് ജൈവകൃഷിചെയ്യണമെന്നും അതിനായി സാമ്പത്തികസഹായം നൽകണമെന്നുമാണ് പറഞ്ഞിരിക്കുന്നതെന്നും ചൂണ്ടിക്കാട്ടി. ഗാഡ്ഗിൽസമിതി നിർദ്ദേശിച്ച ഗ്രാമസഭകളെ ഉൾപ്പെടുത്തി പരിസ്ഥിതിലോലമേഖലകളുടെ അതിർത്തികൾ നിശ്ചയിക്കുന്ന പ്രക്രിയ കസ്തൂരിരംഗൻകമ്മിറ്റി അട്ടിമറിച്ചു എന്നതർക്കവും ഉയർന്നുവന്നു. കാർഷികഅഭിവൃദ്ധിക്ക് പരിസ്ഥതി നൽകുന്ന സംരക്ഷണമാവശ്യമാണെന്നും കർഷകരുടെ ആശങ്കകൾക്കു മറുപടിയായി ചൂണ്ടിക്കാട്ടപ്പെട്ടു. അതുപോലെ, വികേന്ദ്രീകൃതപ്രക്രിയയിലൂടെ ഒരു പ്രദേശത്തിന്റെ വികസനവഹനശേഷി, അല്ലെങ്കിൽ carrying capacity, മനസ്സിലാക്കിക്കൊണ്ടു വികസനം നടപ്പിലാക്കുന്ന നിർദ്ദേശങ്ങളാണു റിപ്പോർട്ടിലുള്ളതെന്നും വാദിക്കപ്പെട്ടു. ജനിതകമാറ്റംവരുത്തിയ വിളകൾ നിരോധിക്കുന്നതും ജൈവകൃഷി പ്രോത്സാഹിപ്പിക്കുന്നതും കേർളസർക്കരിന്റെ നടപ്പുനിയമത്തിന്റെ ഭാഗമാണെന്നും ഗാഡ്ഗിൽറിപ്പോർട്ട് അതിൽ ഊന്നുകമാത്രമാണു ചെയ്യുന്നതെന്നും വിമർശങ്ങൾക്കു പ്രതികരണമുണ്ടായി.
തുടർസംഭവങ്ങൾ
2013 നവംബർ 13,16 തീയതികളിൽ കേന്ദ്രവന-പരിസ്ഥിതിമന്ത്രാലയം കസ്തൂരിരംഗൻറിപ്പോർട്ട് തത്ത്വത്തിൽ അംഗീകരിക്കുന്നതായി പ്രസ്താവനയിറക്കി. ഇതിനുമുമ്പേതന്നെ, നവംബർ 8ന് റിപ്പോർട്ടുപഠിച്ച്, ജനാഭിപ്രായമാരായാനായി ഒരു വിദഗ്ദ്ധസമിതിയെ നിയമിച്ചിരുന്നു. അഭിപ്രായങ്ങൾ ശേഖരിച്ചശേഷം ഈ സമിതി കസ്തൂരിരംഗൻകമ്മിറ്റി നിർദ്ദേശിച്ച പരിസ്ഥിതിലോലമേഖലകൾ അതേപേലെ അംഗീകരിക്കാൻകഴിയില്ലെന്നും അവയുടെ കൃത്യമായ അതിർത്തികൾ സർവ്വേനടത്തി നിശ്ചയിക്കണമെന്നും ശുപാർശചെയ്തു. ഇതുപ്രകാരം റവന്യൂവകുപ്പിന്റെ സഹകരണത്തോടെ, ബന്ധപ്പെട്ട പഞ്ചായത്തുകളിൽ സർവ്വേകൾനടന്നു. ഇതിന്റെ റിപ്പോർട്ട്, സംസ്ഥാനജൈവവൈവിദ്ധ്യബോർഡ് പ്രസിദ്ധീകരിച്ചു.
ഗാഡ്ഗിൽറിപ്പോർട്ട് തള്ളിക്കളഞ്ഞിട്ടില്ലെന്നും വിമർശനങ്ങൾ കണക്കിലെടുത്ത്, ഏതു റിപ്പോർട്ടു നടപ്പാക്കണമെന്നു നിശ്ചയിക്കുമെന്നും ആഗസ്ത് 2016ൽ കേന്ദ്രവനംപരിസ്ഥിതിമന്ത്രി അനിൽ മാധവ് ദവെ പറഞ്ഞു. ആറുമാസത്തിനുള്ളിൽ അന്തിമവിജ്ഞാപനം പുറത്തിറക്കുമെന്നും മന്ത്രി പറഞ്ഞു.
അവലംബം
വർഗ്ഗം:പരിസ്ഥിതിസംരക്ഷണം വർഗ്ഗം:പരിസ്ഥിതിയുമായി ബന്ധപ്പെട്ട റിപ്പോർട്ടുകൾ
ദി ഹണ്ടിംഗ് ഓഫ് ദി സ്‌നാർക്ക്
ആൻ അഗോണി ഇൻ 8 ഫിറ്റ്‌സ് എന്ന ഉപശീർഷകത്തിലുള്ള ദി ഹണ്ടിംഗ് ഓഫ് ദി സ്‌നാർക്ക് ഇംഗ്ലീഷ് എഴുത്തുകാരനായ ലൂയിസ് കരോൾ എഴുതിയ കവിതയാണ്. 1874 നും 1876 നും ഇടയിൽ എഴുതിയ ഈ കവിത സാധാരണയായി ഒരു അസംബന്ധ കവിതയായി വർഗ്ഗീകരിക്കപ്പെടുന്നു. കരോളിന്റെ കുട്ടികളുടെ നോവലായ ത്രൂ ദ ലുക്കിംഗ്-ഗ്ലാസിലെ (1871) "ജബ്ബർവോക്കി" എന്ന കവിതയിൽ നിന്ന് ക്രമീകരണവും ചില ജീവജാലങ്ങളും എട്ട് പോർട്ട്മാൻറോ വാക്കുകളും കടമെടുത്തിട്ടുണ്ട്.
ക്രമീകരണം
ലൂയിസ് കരോളിന്റെ 1871-ലെ കുട്ടികളുടെ നോവലായ ത്രൂ ദി ലുക്കിംഗ്-ഗ്ലാസിൽ പ്രസിദ്ധീകരിച്ച "ജബ്ബർവോക്കി" എന്ന കവിതയുമായി ദി ഹണ്ടിംഗ് ഓഫ് ദി സ്നാർക്ക് അതിന്റെ സാങ്കൽപ്പിക പശ്ചാത്തലം പങ്കുവെക്കുന്നു. "ജബ്ബർവോക്കി"യിൽ നിന്നുള്ള എട്ട് അസംബന്ധ പദങ്ങൾ ദി ഹണ്ടിംഗ് ഓഫ് ദി സ്നാർക്കിൽ പ്രത്യക്ഷപ്പെടുന്നു: ബാൻഡർസ്നാച്ച്, ബീമിഷ്, ഫ്രൂമിയസ്, ഗാലംഫിംഗ്, ജുബ്ജൂബ്, മിംസിയസ്റ്റ് (ഇത് മുമ്പ് "ജാബർവോക്കി" യിൽ മിംസി ആയി പ്രത്യക്ഷപ്പെട്ടു), ഔട്ട്‌ഗ്രേബ്, ആഫിഷ്. തന്റെ യുവ സുഹൃത്ത് ഗെർട്രൂഡ് ചാറ്റവേയുടെ അമ്മയ്ക്ക് എഴുതിയ കത്തിൽ, കരോൾ സ്നാർക്കിന്റെ ഡൊമെയ്‌നിനെ "ജുബ്ജൂബും ബാൻഡേഴ്‌സ്നാച്ചും പതിവായി കാണുന്ന ഒരു ദ്വീപ് - ജാബർവോക്ക് കൊല്ലപ്പെട്ട ദ്വീപ് തന്നെയാണെന്നതിൽ സംശയമില്ല."
പുറംകണ്ണികൾ
വർഗ്ഗം:ബ്രിട്ടീഷ് കവിതകൾ
എം.സി. ചഗ്ല
ലഘുചിത്രം|എം.സി. ചഗ്ല മുഹമ്മദാലി കരിം ചാഗ്ല (30 സെപ്റ്റംബർ 1900 - 9 ഫെബ്രുവരി 1981) 1947 മുതൽ 1958 വരെ ബോംബെ ഹൈക്കോടതി ചീഫ് ജസ്റ്റിസായി സേവനമനുഷ്ഠിച്ച ഒരു ഇന്ത്യൻ നിയമവിദഗ്ദ്ധനും നയതന്ത്രജ്ഞനും കാബിനറ്റ് മന്ത്രിയുമായിരുന്നു
വർഗ്ഗം:ഇന്ത്യൻ നയതന്ത്രജ്ഞർ
അന്ന (ചലച്ചിത്രം)
1964 മാർച്ച് 5-ന് പ്രദർശപ്പിച്ചു തുടങ്ങിയ മലയാളചലച്ചിത്രമാണ് അന്ന. ലോട്ടസ് പിക്ചേഴ്സാണ് ഈ ചിത്രം മിർമിച്ചത്. സത്യൻ, രാഗിണി, ടി.ആർ. സരോജ, കൊട്ടാരക്കര ശ്രീധരൻ നായർ എന്നിവർ  മുഖ്യവേഷങ്ങൾ  ചെയ്തു.അന്ന(രാഗിണി)യും റോസി(ടി.ആർ.സരോജ)യും  കൂട്ടുകാരികളാണ്.രണ്ടുപേരും  ഒരുപോലെ  ചാക്കോ(സത്യൻ)  എന്ന ഫുട്ബോളറെ പ്രണയിക്കുന്നു. ചാക്കോക്ക് അന്നയോടാണ് ഇഷ്ടം. ചാക്കോ ഈശ്വര വിശ്വാസി അല്ലാത്തതിനാൽ അന്നയുടെ  പിതാവ് ചാക്കോയുടെ  വിവാഹലോചനയിൽ  താല്പര്യം  കാണിക്കുന്നില്ല. ഇതിനിടയിൽ ചാക്കോയെ താൻ പ്രണയിക്കുന്നു എന്ന രഹസ്യം റോസി അന്നയോടു തുറന്നുപറയുന്നു. തൻറെ പ്രിയ കൂട്ടുകാരിക്കുവേണ്ടി അന്ന ചാക്കോയെ വിട്ടു കൊടുത്ത് മറ്റൊരു വിവാഹത്തിന് തയ്യാറാവുന്നു. അന്ന തൻറെതാണെന്ന് സ്ഥാപിക്കാൻ ചാക്കോ അന്നയുടെ പ്രണയ ലേഖനങ്ങൾ അന്നയുടെ ഭർത്താവ് ജോസഫിനെ(കൊട്ടാരക്കര ശ്രീധരൻ നായർ) കാണിക്കുന്നു. ജോസഫ് ചാക്കോക്ക് നേരെ വെടിയുണ്ട ഉതിർത്തു. പക്ഷെ വെടി ഏറ്റത് അന്നക്കാണ്. ആ തോക്ക് കൊണ്ട് തന്നെ ചാക്കോ ജോസഫിനെ കൊല്ലുന്നു. ശേഷം ചാക്കോ സ്വയം വെടിവെച്ചു മരിക്കുന്നു. ഒടുവിൽ റോസി മഠത്തിൽ ചേർന്ന് ക്രിസ്തുവിൻറെ മണവാട്ടി ആയിത്തീരുന്നു.
പുറത്തേക്കുള്ള കണ്ണികൾ
വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:വയലാറിന്റെ ഗാനങ്ങൾ|ജി. ദേവരാജൻ സംഗീതം നൽകിയ ചലച്ചിത്രങ്ങൾകെ.ടി. മുഹമ്മദ് തിരക്കഥയെഴുതിയ ചലച്ചിത്രങ്ങൾസുകുമാരി അഭിനയിച്ച ചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:കെ.ടി. മുഹമ്മദ് സംഭാഷണമെഴുതിയ ചലച്ചിത്രങ്ങൾ വർഗ്ഗം:
നിമ്ർ അൽ നിമ്ർ
സൗദി അറേബ്യയിലെ ഷിയാ വിഭാഗത്തിലെ പ്രമുഖ പണ്ഡിതനായിരുന്നു നിമ്ർ അൽ നിമ്ർ(1959 – 2 ജനു: 2016).സൗദി അറേബ്യൻ പ്രവിശ്യയായിരുന്ന അൽ- അവാമിയായിരുന്നു അദ്ദേഹത്തിന്റെ പ്രവർത്തന കേന്ദ്രം. സൗദി ഭരണകൂടത്തിന്റെ കടുത്ത വിമർശകനായിരുന്ന നിമർ സൗദി ഭരണകൂടത്തിന്റെ ഷിയാ വിരുദ്ധപ്രവൃത്തികളെ നിശിതമായി വിമർശിച്ചുപോന്നു, കിഴക്കൻ പ്രവിശ്യയുടെ സ്വാതന്ത്ര്യത്തിനു വേണ്ടി അചഞ്ചലമായ നിലപാടു സ്വീകരിച്ചിരുന്ന അദ്ദേഹം സ്വാതന്ത്ര്യത്തിനു വേണ്ടിപോരാടാൻ യുവജനങ്ങളെ ആഹ്വാനം ചെയ്തിരുന്നു.
അവലംബം
വർഗ്ഗം:ഇസ്ലാമികപണ്ഡിതർ
ദീപാങ്കുരൻ
മലയാളചലച്ചിത്രരംഗത്തിലെ ഒരു സംഗീതജ്ഞനാണ് ദീപാങ്കുരൻ. പ്രശസ്തനായ ഗാനരചയിതാവ് കൈതപ്രം ദാമോദരൻ നമ്പൂതിരിയുടെ മകനാണ്. ദീപാങ്കുരൻ മലയാളചലച്ചിത്രരംഗത്തിൽ ഗായകനായും സംഗീതസംവിധായകനായും പശ്ചാത്തലസംഗീതകാരനായും അറിയപ്പെടുന്നു. ആദ്യമായി ചലച്ചിത്ര രംഗത്ത് എത്തിയത് 1996-ൽ പുറത്തിറങ്ങിയ ജയരാജിന്റെ ദേശാടനം എന്ന ചിത്രത്തിലെ ഗായകനായിട്ടായിരുന്നു. ഈ ചിത്രത്തിലെ നാവാ മുകുന്ദാ ഹരേ... എന്നു തുടങ്ങുന്ന ഗാനം ആലപിച്ചത് ദീപാങ്കുരനായിരുന്നു.
പുറം കണ്ണികൾ
വർഗ്ഗം:മലയാളചലച്ചിത്രസംഗീതസംവിധായകർ വർഗ്ഗം:മലയാളചലച്ചിത്രപശ്ചാത്തലസംഗീതസംവിധായകർ വർഗ്ഗം:മലയാളചലച്ചിത്രപിന്നണിഗായകർ
കോൺസ്റ്റൻസ് ഫ്രോസ്റ്റ്
ന്യൂസിലാന്റ് മെഡിക്കൽ ഡോക്ടർ, ബാക്ടീരിയോളജിസ്റ്റ്, പാത്തോളജിസ്റ്റ് എന്നീ മേഖലകളിൽ പ്രവർത്തിച്ചിരുന്ന വ്യക്തിയാണ് കോൺസ്റ്റൻസ് ഹെലൻ ഫ്രോസ്റ്റ് ( c. 1863 - 29 ജനുവരി 1920). 1863 ൽ ഇംഗ്ലണ്ടിലെ ലണ്ടനിലാണ് ജനനം. ഏകദേശം 17 വയസ്സുള്ളപ്പോൾ ഫ്രോസ്റ്റിന്റെ കുടുംബം ന്യൂസിലൻഡിലേക്ക് മാറി, ഒനെഹംഗയിൽ താമസമാക്കി.
കരിയർ
ഫ്രോസ്റ്റ് 1900-ൽ ഒറ്റാഗോ മെഡിക്കൽ സ്കൂളിൽ നിന്ന് എം.ബി, സി.ബി.യിൽ ബിരുദം നേടി. തുടർന്ന് സൗത്ത് ഓസ്‌ട്രേലിയയിലേക്ക് താമസംമാറുകയും അഡ്‌ലെയ്ഡ് ആശുപത്രിയിൽ താൽക്കാലിക റെസിഡൻസി സ്ഥാനം നേടുകയും ചെയ്തു.
1902-ൽ ഫ്രോസ്റ്റിനെ 18 മാസത്തേക്ക് ലബോറട്ടറിയുടെ ചുമതലയുള്ള അസിസ്റ്റന്റ് ബാക്ടീരിയോളജിസ്റ്റായി നിയമിച്ചു. എന്നിരുന്നാലും, 1903-ൽ ഫ്രോസ്റ്റ് ന്യൂസിലൻഡിലേക്ക് മടങ്ങി ഒരു ഡോക്ടറായി സ്വന്തം പരിശീലനം ആരംഭിച്ചു. ഓക്ക്ലാൻഡ് ഹോസ്പിറ്റലിൽ ഓണററി ബാക്ടീരിയോളജിസ്റ്റും പാത്തോളജിസ്റ്റുമായി. ഈ പദവി വഹിക്കുന്ന രണ്ടാമത്തെ വനിതയാണ് ഫ്രോസ്റ്റ്.
17 വർഷത്തോളം ഓക്ക്ലാൻഡ് ഹോസ്പിറ്റൽ സ്റ്റാഫിന്റെ ഭാഗമായി തുടർന്ന ഫ്രോസ്റ്റ് 1913 വരെ അവിടത്തെ ഏക വനിതാ ഡോക്ടറായിരുന്നു. ജോലിഭാരം വർദ്ധിച്ചതിന്റെയും സ്ഥാനങ്ങളിൽ വന്ന മാറ്റങ്ങളുടെയും ഫലമായി 1913 ൽ അവർക്ക് ഒരു ചെറിയ ഓണറേറിയം ലഭിച്ചു. ഒടുവിൽ 1918-ൽ ഫ്രോസ്റ്റിന്റെ സ്ഥാനം മുഴുവൻ സമയമായിത്തീർന്നു, അവർക്ക് പ്രതിവർഷം 500 ഡോളർ പ്രതിഫലം ലഭിച്ചു.
മരണം
അവിവാഹിതയായിരുന്ന ഫ്രോസ്റ്റ് 1920 ൽ ഇൻഫ്ലുവൻസ ബാധിച്ച് മരിച്ചു.
അവലംബങ്ങൾ
വർഗ്ഗം:വനിതാ മൈക്രോബയോളജിസ്റ്റുകൾ വർഗ്ഗം:1920-ൽ മരിച്ചവർ വർഗ്ഗം:1863-ൽ ജനിച്ചവർ
പിക്കോ റെവേറ
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, തെക്കുകിഴക്കൻ ലോസ് ഏഞ്ചൽസ് കൗണ്ടിയിൽ സ്ഥിതിചെയ്യുന്ന ഒരു നഗരമാണ് പിക്കോ റിവേറ. ലോസ് ആഞ്ചലസ് നഗരകേന്ദ്രത്തിന് ഏകദേശം 11 മൈൽ (18 കിലോമീറ്റർ) തെക്കുകിഴക്കായി ലോസ് ആഞ്ചലസ് തടത്തിന്റെ കിഴക്കേ അറ്റത്തായും സൻ ഗബ്രിയേൽ താഴ്വര എന്നറിയപ്പെടുന്ന പ്രദേശത്തിന്റെ തെക്കേ അറ്റത്തായും ഈ നഗരം സ്ഥിതിചെയ്യുന്നു. ലോംഗ് ബീച്ച്, ലോസ് ആഞ്ചലസ് എന്നീ തുറമുഖങ്ങളും ലോസ് ആഞ്ചലസ് ഇന്റർനാഷണൽ എയർപോർട്ടും (LAX) ഈ നഗരത്തിനു സമീപത്തായാണ് സ്ഥിതിചെയ്യുന്നത്. 2010 ലെ സെൻസസ് പ്രകാരമുള്ള ഈ നഗരത്തിലെ മൊത്തം ജനസംഖ്യ 62,942 ആയിരുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
കേരള സ്കൂൾ ഓഫ് മാത്തമാറ്റിക്സ്, കോഴിക്കോട്
കേരളത്തിൽ കോഴിക്കോടുള്ള കേരള സ്കൂൾ ഓഫ് മാത്തമാറ്റിക്സ് (KSoM) ഗണിതശാസ്ത്രത്തിൽ ശ്രദ്ധ കേന്ദ്രീകരിക്കുന്ന സൈദ്ധാന്തിക ശാസ്ത്രത്തിലെ ഒരു ഗവേഷണ സ്ഥാപനമാണ്. ഡിപ്പാർട്ട്‌മെന്റ് ഓഫ് ആറ്റോമിക് എനർജി (ഡിഎഇ), കേരള സ്റ്റേറ്റ് കൗൺസിൽ ഫോർ സയൻസ്, ടെക്‌നോളജി ആൻഡ് എൻവയോൺമെന്റ് (കെഎസ്‌സിഎസ്‌ടിഇ) എന്നിവയുടെ സംയുക്ത സംരംഭമാണ് ഈ സ്ഥാപനം. ലോകമെമ്പാടുമുള്ള പ്രമുഖ ഗണിതശാസ്ത്രജ്ഞരുടെ സംഗമ സ്ഥലമാണ് കേരള സ്കൂൾ ഓഫ് മാത്തമാറ്റിക്സ്.
ചരിത്രം
കേരളത്തിലെ ഗണിതശാസ്ത്രം, സംഗമഗ്രാമത്തിലെ മാധവന്റെ കാലത്ത്, കേരളത്തിലെ മലബാർ മേഖലയിലെ തൃക്കണ്ടിയൂർ, തിരൂർ, ആലത്തിയൂർ, തിരുനാവായ എന്നീ മിസിരിസ് പ്രദേശങ്ങളിലാണ് പ്രധാനമായും അഭിവൃദ്ധി പ്രാപിച്ചത്. ഈ പ്രദേശത്തെ ഗണിതശാസ്ത്രത്തിന്റെ സമ്പന്നമായ പൈതൃകത്തെ അനുസ്മരിച്ചുകൊണ്ട്, കോഴിക്കോട് നഗരത്തിലെ പശ്ചിമഘട്ടത്തിലെ പ്രകൃതിരമണീയമായ പർവതനിരകളിൽ കേരള സ്‌കൂൾ ഓഫ് മാത്തമാറ്റിക്‌സ് സ്ഥാപിക്കാൻ തിരഞ്ഞെടുക്കപ്പെടുകയുണ്ടായി.
കേരള സ്‌കൂൾ ഓഫ് മാത്തമാറ്റിക്‌സ് സ്ഥാപിക്കാനുള്ള പദ്ധതി ഏകദേശം 2004-ൽ രൂപപ്പെടാൻ തുടങ്ങി. എം.എസ്. രഘുനാഥൻ, രാജീവ കരണ്ടികർ, അള്ളാടി സീതാറാം എന്നിവരുടെ മാർഗനിർദേശത്തോടെ ഇൻസ്റ്റിറ്റ്യൂട്ട് സ്ഥാപിക്കുന്നതിൽ അന്നത്തെ ഡി.എ.ഇ ചെയർമാൻ അനിൽ കക്കോദ്കറും കെ.എസ്.സി.എസ്.ടി.ഇ.യുടെ അന്നത്തെ എക്സിക്യൂട്ടീവ് വൈസ് പ്രസിഡൻറ് എം.എസ്.വലിയതാനും നിർണായക പങ്കുവഹിച്ചു. 2004-ൽ അന്നത്തെ മുഖ്യമന്ത്രി എ.കെ.ആന്റണിയാണ് കെ.എസ്.ഒ.എമ്മിന്റെ തറക്കല്ലിട്ടത്. ഈ സ്ഥാപനം പിന്നീട് 2008-ൽ അന്നത്തെ മുഖ്യമന്ത്രി വി.എസ്. അച്യുതാനന്ദൻ  ഉദ്ഘാടനം ചെയ്തു, 2009-ൽ പരമേശ്വരൻ എ.ജെ. ഇതിന്റെ സ്ഥാപക ഡയറക്ടറായി.
അക്കാദമിക്
കേരള സ്‌കൂൾ ഓഫ് മാത്തമാറ്റിക്‌സിൽ ഒരു ഡോക്ടറൽ പ്രോഗ്രാമുണ്ട്, അവിടെ വിദ്യാർത്ഥികൾക്ക് വാർഷികാടിസ്ഥാനത്തിൽ പ്രവേശനം നൽകുന്നു. ഇൻസ്റ്റിറ്റ്യൂട്ടിന് ഒരു ഇന്റഗ്രേറ്റഡ് എം‌എസ്‌സി-പിഎച്ച്ഡി പ്രോഗ്രാമും ഉണ്ട്, ഈ പ്രോഗ്രാമിൽ നിന്നു രണ്ട് വർഷത്തിന് ശേഷം വിദ്യാർത്ഥികൾക്ക് എം‌എസ്‌സി ബിരുദത്തോടെ പ്രോഗ്രാമിൽ നിന്ന് പുറത്തുകടക്കാനുള്ള ഓപ്ഷനുമുണ്ട്.
ബാഹ്യ ലിങ്കുകൾ
KSoM-ന്റെ ഹോംപേജ്
KSoM ന്റെ ഫാക്കൽറ്റി അംഗങ്ങൾ വർഗ്ഗം:കേരളത്തിലെ ഗവേഷണസ്ഥാപനങ്ങൾ വർഗ്ഗം:Coordinates on Wikidata
ക്ലാര മാർഷൽ
ക്ലാര മാർഷൽ (മേയ് 8, 1847 - മാർച്ച് 13, 1931) ഒരു അമേരിക്കൻ ഫിസിഷ്യനും അദ്ധ്യാപകയും എഴുത്തുകാരിയുമായിരുന്നു. ഇംഗ്ലീഷ്:Clara Marshall 1888 മുതൽ 1917 വരെ പെൻസിൽവാനിയയിലെ വുമൺസ് മെഡിക്കൽ കോളേജിന്റെ പ്രധാനാധ്യാപിക ആയിരുന്നു.
ആദ്യകാല ജീവിതവും വിദ്യാഭ്യാസവും
പ്രമുഖ ക്വാക്കർമാരായ മേരിയുടെയും പെനോക്ക് മാർഷലിന്റെയും മകളായി പെൻസിൽവാനിയയിലെ വെസ്റ്റ് ചെസ്റ്ററിലാണ് ക്ലാര മാർഷൽ ജനിച്ചത്. അവൾ തുടക്കത്തിൽ ഒരു സ്കൂൾ അധ്യാപികയായി ജോലി ചെയ്തു, 24-ാം വയസ്സിൽ പെൻസിൽവാനിയയിലെ വുമൺസ് മെഡിക്കൽ കോളേജിൽ ചേർന്നു. അവളുടെ പരിശീലകരിൽ റേച്ചൽ ബോഡ്‌ലി (രസതന്ത്രം), ആൻ പ്രെസ്റ്റൺ (ഫിസിയോളജി), എമെലിൻ ഹോർട്ടൺ ക്ലീവ്‌ലാൻഡ് (പ്രസവശാസ്ത്രം), മേരി സ്കാർലറ്റ്-ഡിക്സൺ (അനാട്ടമി) എന്നിവരും ഉൾപ്പെടുന്നു.
അവൾ 1875-ൽ വൈദ്യശാസ്ത്രത്തിൽ ബിരുദം നേടി, അവളുടെ അസാധാരണമായ വൈദഗ്ദ്ധ്യം കാരണം ഉടൻ തന്നെ മെറ്റീരിയ മെഡിക്കയുടെയും തെറാപ്യൂടിക്സിന്റെയും ഒരു പ്രദർശന ക്ലാസ്സുകൾ നടത്താൻ നിയോഗിക്കപ്പെട്ടു. പരിചയക്കുറവ് കാരണം കോളേജ് ബോർഡിലെ ചില അംഗങ്ങൾ മാർഷലിന്റെ നിയമനത്തെ തർക്കിച്ചെങ്കിലും അവരുടെ എതിർപ്പുകൾ മറികടക്കാൻ അവർക്ക് കഴിഞ്ഞു. ഈ വിഷയത്തെക്കുറിച്ചുള്ള അവളുടെ അറിവ് വർദ്ധിപ്പിക്കുന്നതിന്, 1876-ൽ ഫിലാഡൽഫിയ കോളേജ് ഓഫ് ഫാർമസിയിൽ പ്രഭാഷണങ്ങൾ നടത്തി, അങ്ങനെ ചെയ്യുന്ന ആദ്യത്തെ വനിതയായി. അതിനുശേഷം അവർ വുമൺസ് മെഡിക്കൽ കോളേജിൽ മെറ്റീരിയ മെഡിക്കയുടെയും തെറാപ്യൂടിക്സിന്റെയും പ്രൊഫസറായി നിയമിക്കപ്പെട്ടു, ഈ പദവി 1905 വരെ അവർ നിലനിർത്തി.
ഔദ്യോഗിക ജീവിതം
1882-ൽ ബ്ലോക്ക്‌ലി മെഡിക്കൽ കോളേജിലെ ഫാക്കൽറ്റിയിൽ പ്രസവചികിത്സയിൽ ഡെമോൺസ്‌ട്രേറ്ററായി ചേർന്ന ആദ്യത്തെ വനിതയായിരുന്നു മാർഷൽ. 1897-ലെ അവളുടെ ദി വുമൺസ് മെഡിക്കൽ കോളേജ് ഓഫ് പെൻസിൽവാനിയ: ആൻ ഹിസ്റ്റോറിക്കൽ ഔട്ട്‌ലൈൻ എന്ന പുസ്തകത്തിൽ, തനിക്ക് അവസരം നൽകിയതിന് ചെയർമാൻ ജോൺ ഹഗ്ഗാർഡിനെ അവർ പ്രശംസിച്ചു 1886-ൽ ഫിലാഡൽഫിയ ഹൗസ് ഓഫ് റെഫ്യൂജിലെ ഗേൾസ് ഡിപ്പാർട്ട്‌മെന്റിൽ അറ്റൻഡിംഗ് ഫിസിഷ്യനായി.
1888-ൽ റേച്ചൽ ബോഡ്‌ലിയുടെ മരണശേഷം മാർഷൽ വുമൺസ് മെഡിക്കൽ കോളേജിന്റെ ഡീനായി. അവളുടെ ഭരണകാലത്ത്, ഡിഗ്രി പ്രോഗ്രാമുകൾ മൂന്ന് മുതൽ നാല് വർഷത്തേക്ക് വിപുലീകരിക്കുക, പഠിപ്പിച്ച വിഷയങ്ങളുടെ എണ്ണം വർദ്ധിപ്പിക്കുക, ഒരു പ്രവേശന പരീക്ഷ ഏർപ്പെടുത്തുക എന്നിവ നേട്ടങ്ങളിൽ ഉൾപ്പെടുന്നു. 1896-ൽ ബാക്ടീരിയോളജിയിൽ ആദ്യത്തെ പ്രൊഫസർഷിപ്പും അതിന്റെ നിർദ്ദേശങ്ങൾക്കായി ഒരു ലബോറട്ടറിയും സ്ഥാപിക്കുന്നതിന് അവർ മേൽനോട്ടം വഹിച്ചു. അക്കാദമിക് പേപ്പറുകൾ എഴുതാൻ അവർ വിദ്യാർത്ഥികളെ പ്രോത്സാഹിപ്പിക്കുകയും 1895-ൽ അത്തരം 500-ലധികം പ്രസിദ്ധീകരണങ്ങളുടെ ഒരു ലിസ്റ്റ് തയ്യാറാക്കുകയും ചെയ്തു. 1904-ൽ മാർഷലിന്റെ ധനസമാഹരണ ശ്രമങ്ങൾ കോളേജ് ഗ്രൗണ്ടിൽ പവലിയൻ ഹോസ്പിറ്റലിന്റെ നിർമ്മാണത്തിൽ കലാശിച്ചു. 1907 മുതൽ 1913 വരെ ഇത് വലിയ കോളേജ് ആശുപത്രിയായി വികസിപ്പിച്ചു. അവൾ 1917 ൽ ഡീനായി വിരമിക്കുകയും 1931 ൽ ആർട്ടീരിയോസ്ക്ലെറോസിസ് മൂലം മരിക്കുന്നതിന് തൊട്ടുമുമ്പ് വരെ സ്വകാര്യ പ്രാക്ടീസിൽ ജോലി ചെയ്യുകയും ചെയ്തു.
പുള്ളി മുള്ളൻ‌കോഴി
പുള്ളി മുള്ളൻ‌കോഴിയുടെ  ഇംഗ്ളീഷിലെ പേര്   Painted Spurfowl എന്നും ശാസ്ത്രീയ നാമം Galloperdix lunulata എന്നുമാണ്. പ്രധാനമായും ഭാരതത്തിലെ പാറകൾ നിറഞ്ഞ കുന്നിൻപ്രദേശങ്ങളിലും കുറ്റിക്കാടുകളിലും കാണുന്നു. ആണിന് കാലിൽ രണ്ടോ നാലോ മുള്ളുകൾ കാണും. പെണ്ണിനാണേങ്കിൽ ഇത് ഒന്നോ രണ്ടോ ആണ്. ഇണകളായോ കൂട്ടങ്ങളായോ കാണുന്നു. അധികവും ഓടി രക്ഷപ്പെടാനാണ് ശ്രമിക്കുക. അപൂർവ്വമായി പറക്കും.
വിതരണം
ഇവയെ രാജസ്ഥാനിലെ ആരവല്ലി റേഞ്ചിലും   മദ്ധ്യഭാരതത്തിലെ കുന്നുകളിലും i ) ദക്ഷിണ ഭാരതത്തിലെ പാറകളുള്ള കുന്നുകളിലും കുറ്റിക്കാടുകളിലും കാണുന്നു. പൂർവഘട്ടത്തിൽ  ആന്ധ്രപ്രദേശിലെ നല്ലമലൈ ഭാഗത്തും കാണപ്പെട്ടിട്ടുണ്ട്.
എം. വിൻസെന്റ്
ഇന്ത്യൻ നാഷണൽ കോൺഗ്രസ് പ്രവർത്തകനും കോവളം നിയോജക മണ്ഡലത്തിൽ നിന്നുള്ള നിയമസഭാംഗവുമാണ് എം. വിൻസെന്റ്. 1968 മേയ് 31-ന് ബാലരാമപുരത്ത് ജനിച്ചു. കെ.എസ്.യുവിൽ കൂടി വിദ്യാർത്ഥി രാഷ്ട്രീയത്തിലേക്ക് എത്തിച്ചേർന്ന വിൻസെന്റ് കാട്ടാക്കട ക്രിസ്ത്യൻ കോളേജ് യൂണിറ്റ് പ്രസിഡന്റ്, കെ.എസ്.യുവിന്റെ നെയ്യാറ്റിൻകര ജില്ലാ ജെനറൽ സെക്രട്ടറി, തിരുവനന്തപുരം ഡി.സി.സി. ജനറൽ സെക്രട്ടറി, കെപി.സി.സി. അംഗം, നേമം ബ്ലോക്ക് പഞ്ചായത്തംഗം എന്നീ നിലകളിൽ പ്രവർത്തിച്ചിട്ടുണ്ട്. 2016-ൽ ജമീലാ പ്രകാശത്തെ പരാജയപ്പെടുത്തി പതിനാലാം നിയമസഭയിൽ അംഗമായി.
അവലംബം
വർഗ്ഗം:1968-ൽ ജനിച്ചവർ വർഗ്ഗം:മേയ് 31-ന് ജനിച്ചവർ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ലൈസിസ്ട്രാറ്റ
ലൈസിസ്റ്റ്രാറ്റ (/laɪˈsɪstrətə/ or /ˌlɪsəˈstrɑːtə/; Attic Greek: Λυσιστράτη ), ഗ്രീക്കു നാടകകൃത്ത് അരിസ്റ്റോഫനീസ് എഴുതിയ  രാഷ്ട്രീയ-സാമൂഹ്യ നാടകമാണ്. ബിസി.411 ലാണ് ഈ ഹാസ്യ നാടകം എഴുതപ്പെട്ടതെന്ന് അനുമാനിക്കപ്പെടുന്നു ഏതൻസിനും സ്പാർട്ടക്കുമിടയിൽ പതിറ്റാണ്ടുകളായി നിലനിന്ന യുദ്ധം അവസാനിപ്പിക്കാനായി ഗ്രീസിലെ സ്ത്രീകൾ ഒന്നടങ്കം അഭൂതപൂർവമായ ഒരു നടപടി കൈക്കൊള്ളുന്നതാണ് നാടകത്തിലെ പ്രമേയം. പുരുഷന്മാർ ശത്രു പക്ഷവുമായി ഒത്തു തീർപ്പിലെത്തി യുദ്ധം അവസാനിപ്പിക്കുന്നതു വരെ സ്ത്രീകൾ ശാരീരികവേഴ്ചക്ക് തയ്യാറാവില്ല എന്ന് സ്ത്രീകൾ പ്രഖ്യാപിക്കുന്നു.
നാടകമഞ്ചം, ഏതൻസു ജനതയുടെ ജനപ്രിയ വിനോദങ്ങളിലൊന്നായിരുന്നു. ജനങ്ങളെ രസിപ്പിക്കുന്നതിൽ കവിഞ്ഞ് ഒരു ലക്ഷ്യം അരിസ്റ്റോഫീനസിന് ഉണ്ടായിരുന്നോ എന്ന കാര്യം വ്യക്തമല്ല. പില്ക്കാലത്ത് ഈ നാടകം പല തരത്തിൽ വ്യാഖ്യാനിക്കപ്പെട്ടു, യുദ്ധവിരുദ്ധനാടകമായും പിന്നീട് സ്ത്രീപക്ഷനാടകമാണെന്നും അല്ലെന്നുമൊക്കെ ,
ചരിത്ര പശ്ചാത്തലം
ഏതൻസും സ്പാർട്ടയും പുരാതന ഗ്രീസിലെ ശക്തിയും സ്വാധീനവുമുള്ള രണ്ടു നഗരരാഷ്ട്രങ്ങളായിരുന്നു.നഗരരാഷ്ട്രമെന്നതിൽക്കവിഞ്ഞ് ഒരു സാമ്രാജ്യമെന്ന നിലയിൽ ഏതൻസ് വളരാൻ തുടങ്ങിയപ്പോൾ സ്പാർട്ട അതിനെതിരായി കരുനീക്കങ്ങൾ തുടങ്ങി. പെലോപ്പനീയൻ പ്രദേശങ്ങളിൽ ഏതൻസിന്റെ ആധിപത്യത്തെ എതിർത്തു നില്ക്കാനായി സ്പാർട്ട  തദ്ദേശവാസികൾക്ക് സൈനികസഹായം ചെയ്തു തുടങ്ങി. ഈ സംഘർഷം ചരിത്രത്തിൽ പെലപ്പൊനേഷ്യൻ യുദ്ധം എന്ന് അറിയപ്പെടുന്നു. ഈ യുദ്ധത്തെക്കുറിച്ചുള്ള ചരിത്രപരമായ വിശദവിവരങ്ങൾ ഏതൻസ് സൈന്യാധിപൻ  തുസൈഡിഡസ്   എട്ടു വാല്യങ്ങളിലായി പ്രതിപാദിക്കുന്നു. .
ഇതിവൃത്തം
ലൈസിസ്റ്റ്രാറ്റ എന്ന  സംയുക്തപദത്തിന്റെ അർഥം അണികളെ( പട്ടാളത്തെ) പിരിച്ചു വിടുക എന്നാണ്. അഴിച്ചു വിടുക, വിലയിപ്പിക്കുക, സ്വതന്ത്രമാക്കുക എന്നിങ്ങനെ പലതരത്തിൽ വിക്ഷിക്കാവുന്നതാണ് ലൈസിസ് ( lysis) എന്ന പദം. സ്റ്റ്രാറ്റോസ് (stratos) എന്നതിന് അണി, സൈന്യം പട്ടാളം എന്നൊക്കേയും. എന്നാൽ നാടകത്തിൽ യുദ്ധവിരുദ്ധതയും നിരായുധീകരണവും മാത്രമല്ല പുരുഷമേധാവിത്വവും സ്ത്രീകളുടെ അരികുവത്കരണവും  ഒളിവു മറവില്ലാതെ സ്ത്രീ-പുരുഷ ലൈംഗികതയും ചർച്ചാ വിഷയമാകുന്നുണ്ട്. ഈ നാടകത്തെ ജനപ്രിയമാക്കിയതിന് മറ്റൊരു കാരണം ഗ്രീക്ക് ഇതിഹാസകഥാപാത്രങ്ങളേയും, മരിച്ചവരും സമകാലീനരുമായ വ്യക്തികളേയും കുറിച്ചുള്ള സൂചനകളും അവർക്കു നേരേയുള്ള പരിഹാസശരങ്ങളുമായിരിക്കുമെന്ന്  അനുമാനിക്കപ്പെടുന്നു
അവലംബം
വർഗ്ഗം:ഗ്രീക്ക് നാടകങ്ങൾ വർഗ്ഗം:നാടകങ്ങൾ
അംഗപ്രജനനം
thumb|right|300pix|[[ഇല|ഇലയിൽ മുകുളങ്ങൾ വന്ന് അതിലൂടെ അംഗപ്രജനനം]]
അനുകൂല സാഹചര്യങ്ങളിൽ സസ്യങ്ങളുടെ ഏതെങ്കിലും ഭാഗം മാതൃസസ്യത്തിൽനിന്നും വേർപെട്ടു സ്വതന്ത്രമായി വളരുന്ന പ്രക്രിയക്ക് അംഗപ്രജനനം എന്നു പറയുന്നു. പലസസ്യങ്ങളിലും വംശവർദ്ധനവിനുള്ള പ്രധാനോപാധി അംഗപ്രജനനമാണ്.
രീതികൾ
അംഗപ്രജനനത്തെ നൈസർഗികം, കൃത്രിമം എന്നിങ്ങനെ രണ്ടായി തരംതിരിക്കാം.
നൈസർഗികരീതി
വേര്, കാണ്ഡം, ഇല എന്നീ ഭാഗങ്ങളിലൂടെയാണ് മിക്ക സസ്യങ്ങളും വംശവർദ്ധനവ് നടത്തുക. എന്നാൽ മോസ് (Moss), ലിവർവെട്സ് (Liverworts) തുടങ്ങി പരിണാമശൃംഖലയുടെ താഴത്തെ കണ്ണികളിൽ ഉൾപ്പെട്ട പല സസ്യങ്ങളിലും ജമ്മേ (Gemmae) എന്നറിയപ്പെടുന്ന ഒരു പ്രത്യേകാവയവം ഉത്പാദിപ്പിക്കപ്പെടുന്നു. ഇവ മാതൃസസ്യത്തിൽനിന്നും വേർപെട്ട് മുളച്ച് പൂർണസസ്യങ്ങളായി തീരുന്നു.
കാണ്ഡങ്ങൾ മുഖേനയുള്ള അംഗപ്രജനനം
പല പുൽച്ചെടികളിലും മുട്ടുകളിൽനിന്നും മുകുളങ്ങൾ വളർന്ന് പടരുന്നു. ഇവ മാതൃകാണ്ഡത്തിൽനിന്നും വേർപെടാനിടയായാൽ സ്വതന്ത്രസസ്യമായി തീരുന്നതു സാധാരണമാണ്. കരിമ്പ്, മുന്തിരി, മരച്ചീനി, മധുരക്കിഴങ്ങ് തുടങ്ങിയ സസ്യങ്ങളിലെല്ലാം വംശവർദ്ധനവ് പ്രധാനമായും കാണ്ഡങ്ങൾ മുഖേനയാണ്.
കൊടങ്ങൽ (Hydrocotyle) പോലെ പടർന്നുവളരുന്ന പല സസ്യങ്ങളും 'റണ്ണർ' (Runner), 'സ്റ്റോളൻ' (Stolon) എന്നീ അവയവങ്ങൾ ഉത്പാദിപ്പിച്ച് അവയിലൂടെയാണ് അംഗപ്രജനനം നടത്തുക. എന്നാൽ വാഴയിൽ അംഗപ്രജനനത്തിനുളള ഉപാധി സക്കേഴ്സ് (suckers-കന്ന്) ആണ്. ഐക്കോർണിയാ (Ichhornia)യിൽ ക്ഷിതിജ (horizontal) കാണ്ഡഭാഗങ്ങളിൽനിന്നും ഭൂസ്താരികൾ (offsets) ഉണ്ടാകുന്നു. ഇവ മാതൃസസ്യത്തിൽനിന്നും വേർപെടാനിടയായാൽ, ഓരോന്നും ഓരോ സ്വതന്ത്രസസ്യമായി വളരും.
ഇഞ്ചി, ഉരുളക്കിഴങ്ങ്, ചേന, ഉള്ളി തുടങ്ങിയ ഭൂകാണ്ഡങ്ങളുള്ള സസ്യങ്ങളിൽ ഈ കാണ്ഡഭാഗങ്ങളിലെ മുകുളങ്ങൾ വളർന്നു സ്വതന്ത്രസസ്യമായി തീരുകയാണു പതിവ്.
കാച്ചിൽ‍, അഗേവ് തുടങ്ങിയ സസ്യങ്ങളിൽ ബൾബിൽ എന്നൊരവയവം കാണ്ഡഭാഗങ്ങളിൽ ഉണ്ടാകുന്നു. ഇവ മണ്ണിൽ വീണു മുളച്ച് സ്വതന്ത്രസസ്യങ്ങളായിത്തീരുന്നു. അമേരിക്കൻ അഗേവിൽ പുഷ്പങ്ങൾ ഉണ്ടാകുന്ന തണ്ടിൽ ബൾബിൽ ഉത്പാദിപ്പിച്ചാണ് പ്രജനനം ടത്തുന്നത്.
മൂലവ്യൂഹത്തിൽക്കൂടി
ചില ചെടികൾ അവയുടെ മൂലഭാഗത്ത് അസ്ഥാനമുകുളങ്ങൾ പുറപ്പെടുവിക്കുക പതിവാണ്. മണ്ണിന് മുകളിലുള്ള കാണ്ഡഭാഗങ്ങൾ മുറിച്ചുകളഞ്ഞാൽ ഇങ്ങനെ സംഭവിക്കും. ഉദാ. റോസാച്ചെടി, കടപ്ലാവ്, ഈട്ടി, പെരുമരം (മട്ടി) എന്നിവ. ഈ അസ്ഥാനമുകുളങ്ങൾ വളർന്ന് സ്വതന്ത്രചെടികളായി മാറുന്നു. മധുരക്കിഴങ്ങിൽ ഇത് വളരെ വ്യക്തമായി കാണാവുന്നതാണ്. ഈ സസ്യത്തിന്റെ കാണ്ഡമുട്ടുകളുടെ അടിവശത്തുനിന്ന് ഉദ്ഭവിക്കുന്ന വേരുകൾ മണ്ണിൽ വളർന്ന് ആഹാരസാധനങ്ങൾ (പ്രധാനമായും അന്നജം) വേരിൽ സംഭരിച്ചു വീർത്ത് കിഴങ്ങുകളായി മാറുന്നു. ഈ കിഴങ്ങുകൾ വേർപെടുത്തി മണ്ണിൽ നട്ടാൽ അതിൽ നിന്നും അസ്ഥാനമുകുളങ്ങൾ പൊട്ടിപ്പുറപ്പെട്ട് പുതിയ കാണ്ഡവും പത്രവും പുറപ്പെടുവിച്ച് പ്രത്യേക ചെടികളായി തീരും.
ഇലയിൽക്കൂടി
പല ഒറ്റപ്പരിപ്പുസസ്യങ്ങളിലും അംഗപ്രജനനം സാധാരണമാണ്; ഇരട്ടപ്പരിപ്പുസസ്യങ്ങളിലും കുറവല്ല. മിക്ക ചെടികളിലും ലൈംഗിക പ്രജനനത്തിനു പുറമേയാണ് അംഗപ്രജനനം നടക്കാറുള്ളത്. എന്നാൽ ചില ചെടികളിൽ അംഗപ്രജനനം മാത്രമാണ് ഉത്പാദനമാർഗം. കരിമ്പിൽ പൂർണമായ പുഷ്പങ്ങൾപോലും അപൂർവമായേ ഉണ്ടാകാറുള്ളൂ. കൃഷിയിൽ, പ്രത്യേകിച്ചു തോട്ടക്കൃഷിയിൽ പ്രകൃത്യാ ഉള്ളതോ കൃത്രിമമായതോ ആയ അംഗപ്രജനനം വളരെ പ്രയോജനപ്രദമാണ്. ഉരുളക്കിഴങ്ങ്, ഉള്ളി, കരിമ്പ്, ചേമ്പ്, കാച്ചിൽ, കൂർക്ക, മധുരക്കിഴങ്ങ്, സർപ്പഗന്ധി മുതലായ സാമ്പത്തിക പ്രാധാന്യമുളള പല സസ്യങ്ങളിലും സാധാരണയായി അംഗപ്രജനനതത്ത്വം പ്രയോജനപ്പെടുത്താറുണ്ട്.
കൃത്രിമരീതി
തോട്ട വിളവുകളിൽ അംഗപ്രജനനം കൃത്രിമ മാർഗങ്ങളിലൂടെ ഉപയോഗപ്പെടുത്തിവരുന്നു. മുറിച്ചുനടൽ (cutting), പതിവയ്ക്കൽ (layering), ഒട്ടിക്കൽ (grafting), മുകുളനം (budding) എന്നിവ ഇതിനുള്ള വിവിധമാർഗങ്ങളാണ്.
മുറിച്ചുനടൽ
മൂലം, കാണ്ഡം, പത്രം എന്നീ സസ്യഭാഗങ്ങളുടെ കഷണങ്ങൾ ഉപയോഗിച്ചാണ് പുതിയ ചെടി ഉത്പാദിപ്പിക്കുന്നത്. ചില ചെടികളിൽ വേരും ഇലയും അംഗപ്രജനനത്തിനുത്തമമാണെങ്കിലും ഏറെയും കാണ്ഡഭാഗമാണ് കട്ടിങ്ങിന് ഉപയോഗിക്കുന്നത്. വൃക്ഷങ്ങളിലെ കട്ടിങ്ങിന് 20-25 സെ.മീ. നീളമെങ്കിലും ഉണ്ടായിരിക്കണം. ഈ നീളത്തിൽ ഒന്നോ അധികമോ മുകുളങ്ങൾ ഉണ്ടായേ മതിയാകൂ. പൂർണ വളർച്ചയെത്തിയ മാതൃസസ്യത്തിൽനിന്നായിരിക്കണം കട്ടിങ്ങ് എടുക്കുന്നത്. 3-5 സെ. മീ. താഴ്ത്തി ഇവ മണ്ണിൽ നടുന്നു. മൂട്ടിൽ നിന്നും മൂലങ്ങൾ പുറപ്പെടുവിച്ച് തണ്ടിനെ ഉറപ്പിക്കയും ആഹാരസാധനങ്ങൾ ആഗിരണം ചെയ്തു തുടങ്ങുകയും ചെയ്യുന്നതോടൊപ്പം മുകൾഭാഗത്തുനിന്നും ഇലകളും ശിഖരങ്ങളും ഉത്പാദിപ്പിച്ച് പൂർണചെടിയായി കട്ടിങ്ങ് ക്രമേണ മാറിക്കൊള്ളും. മണ്ണിൽ താഴ്ത്തിയ ഭാഗത്തുനിന്നും വേരുകൾ സാധാരണയായി സുലഭമായി വരുവാൻ പ്രയാസമുളള ചില വൃക്ഷങ്ങളിൽ (പ്ളാവ്, മാവ്, തേക്ക് എന്നിവ) കട്ടിങ്ങ് നടുന്നതിനുമുൻപ് മൂടുഭാഗത്ത് വേരുകൾ ഉത്പാദിപ്പിക്കാൻ സഹായകമായ ഹോർമോണുകൾ ലേപനം ചെയ്തശേഷം നടുന്നതായാൽ വേഗം വേരുകൾ പുറപ്പെട്ടുകൊള്ളും. കട്ടിങ്ങുമൂലം നിഷ്പ്രയാസം അംഗപ്രജനനം നടത്താവുന്നവയാണ് റോസ, നാരകം, കരിമ്പ്, മുന്തിരി എന്നിവ.
പതിവയ്ക്കൽ
thumb|200px|right|പതിവൈക്കൽ അംഗപ്രജനനമാർഗങ്ങളിൽ ഏറ്റവും സാധാരണമായത് ഇതാണ്. ചെടിയുടെ തണ്ട്, മണ്ണിലേക്ക് വളച്ച് വളഞ്ഞഭാഗം മണ്ണിനടിയിലിരിക്കത്തക്കവണ്ണം താഴ്ത്തി പതിച്ചു വയ്ക്കുന്നു. മണ്ണിൽ പതിഞ്ഞിരിക്കുന്ന തണ്ടിൽ മുറിവോ ചതവോ വരുത്തിയാൽ ആ ഭാഗത്തുനിന്നും ധാരാളം വേരുകൾ പൊട്ടിക്കിളിർത്തുവരും. അതിനുശേഷം വളഞ്ഞഭാഗം മാതൃസസ്യത്തിൽ നിന്നും മുറിച്ചു മാറ്റി നട്ടാൽ പുതിയൊരു ചെടിയായി വളർന്നുകൊള്ളും. മണ്ണിൽ വളച്ചുവച്ചിരിക്കുന്ന ഭാഗത്തെ പുറന്തൊലി മോതിരവളയംപോലെ ഛേദിച്ചുകളഞ്ഞശേഷം മണ്ണിൽ പതിച്ചുവയ്ക്കുന്നതാണ് റിങ്ങിങ്ങ് (ringing). റിങ്ങിങ്ങ് നടത്തിയ തണ്ടിനു മുകളിൽനിന്ന് പോഷകസാധനങ്ങളും ഹോർമോണുകളും റിങ്ങിനുമുകളിൽ അടിഞ്ഞു കൂടുന്നതിനാലാണ് അസ്ഥാനമൂലങ്ങൾ അവിടെ ധാരാളമായി ഉണ്ടാകുന്നത്. പതിവയ്ക്കൽ കട്ടിങ്ങിനെക്കാൾ വിജയകരമാണ്. മുന്തിരി, മുല്ല, റോസ, മാവ്, ആപ്പിൾ, പ്ലാവ്, പ്ളം, പിയർ എന്നിവയിലൊക്കെ പതിവയ്ക്കൽ സാധാരണയായി നടത്താം.
മുകുളനം
thumb|right|200px|മുകുളനം ഇത് ഏറെക്കുറെ ഗ്രാഫ്റ്റിങ്ങ് പോലെ തന്നെ. ഒരു പ്രധാന വ്യത്യാസം ബഡ്ഡിംഗിൽ സിയോണായി ഉപയോഗിക്കുന്നത് ഒരു മുകുളം മാത്രമായിരിക്കും എന്നതാണ്.
അതുകൊണ്ട് മുട്ടുകളുള്ള ഭാഗത്തെ പുറന്തൊലി മുകുളത്തോടുകൂടി ചെത്തിയെടുക്കുകയാണ് സാധാരണ ചെയ്യാറുള്ളത്. മുകുളത്തെ വഹിക്കുന്ന ഈ പുറംപട്ടക്കഷണത്തിന്റെ അകവശത്ത് അതിന്റെ സംവഹനകലയ്ക്കു യാതൊരു കോട്ടവും തട്ടാത്തവണ്ണം വേർപെടുത്തി എടുത്തശേഷം സ്റ്റോക് സസ്യത്തിന്റെ കാണ്ഡത്തിന്റെ പുറംപട്ട T-ആകൃതിയിൽ മുറിച്ച് അതിന്റെ രണ്ടിന്റെയും സംവഹനകലകൾ തമ്മിൽ ചേർന്നിരിക്കത്തക്കവണ്ണം സ്ഥാപിച്ച് ചരടുകൊണ്ട് വരിഞ്ഞുകെട്ടിവച്ചിരുന്നാൽ കാലക്രമത്തിൽ ഇവ തമ്മിൽ ശാരീരികസംയോജനം നടന്നുകൊള്ളും. അതിനുശേഷം സിയോണിന്റെ മുകുളം വളർന്ന് പുഷ്ടിപ്പെട്ടുവരുന്നതിനുള്ള പോഷകസാധനങ്ങൾ സ്റ്റോക് പ്രധാനം ചെയ്തുകൊണ്ടിരിക്കും. റോസ, റബർ, പേര മുതലായ ചെടികളിൽ ഇങ്ങനെ അംഗപ്രജനനം നടത്തുകസാധാരണമാണ്.
പുറത്തേക്കുള്ള കണ്ണികൾ
വർഗ്ഗം:സസ്യ പ്രജനനം
ഹിൽഡ മേരി ലാസാറുസ്
ക്രിസ്തീയ മിഷണറി പ്രവർത്തകയും ഗൈനക്കോളജിസ്റ്റുമായിരുന്നു ഹിൽഡ മേരി ലാസാറുസ് (ഇംഗ്ലീഷ്:Hilda Mary Lazarus) (ജനനം: 23 ജനുവരി1890 - മരണം:1978) ആന്ധ്ര മെഡിക്കൾ കോളേജിന്റെ പ്രിൻസിപ്പലും കിങ്ങ് ജോർജ്ജ് ഹോപിറ്റലിന്റെ സൂപ്രണ്ടും ആയി പ്രവർത്തിച്ചിട്ടുണ്ട്. വെല്ലൂർ ക്രിസ്ത്യൻ മിഷണറി കോളേജ് & ആശുപത്രിയുടെ ആദ്യത്തെ ഇന്ത്യൻ ഡയറക്റ്ററായിരുന്നു.
ജീവിതരേഖ
1890 ജനുവരി 23 നു വിശാഖപട്ടണത്ത് ജനിച്ചു. പ്രമുഖ ക്രിസ്തീയ വിദ്യാഭ്യാസചിന്തകനും വാഗ്മിയുമായ ഡാനിയേൽ ലസാറുസിന്റേയും  എലീസയുടേയും ഒൻപതു മക്കളിൽ ഒരുവളായിരുന്നു. ഹിൽഡ സി.ബി.എം. സ്കൂളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കി. അതിനുശേഷം മദ്രാസ് സർവകലാശാലയിൽ നിന്ന് ബി.എ. ബിരുദം നേടി. പിന്നീടാണ് മദ്രാസ് മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ സി.ബി.ഇ. ബിരുദം നേടിയത്. സ്‌ത്രീരോഗവിജ്ഞാനീയത്തിൽ സ്വർണ്ണമെഡലോടെ വൈദ്യശാസ്ത്രപഠനം പൂർത്തിയാക്കി. അതിനുശേഷം ഇംഗ്ലണ്ടിൽ ഗൈനക്കോളജി പഠനത്തിനായി റോയൽ കോളേജിൽ ചേർന്നു.
റഫറൻസുകൾ
വർഗ്ഗം:1890-ൽ ജനിച്ചവർ വർഗ്ഗം:1978-ൽ മരിച്ചവർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:ഭിഷഗ്വരർ
പടുവം
തിരുവനന്തപുരം ജില്ലയിലെ തീരപ്രദേശങ്ങളോടു ചേർന്ന് കണ്ടുവരുന്ന നെൽവയലുകളാണ് പടുവങ്ങൾ. വെള്ളമുള്ള സമയങ്ങളിൽ കഴുത്തുവരെ താഴ്ന്നുപോകുന്ന ചെളിക്കെട്ടുകൾ നിറഞ്ഞ പടുവങ്ങളിൽ പൂട്ടുന്നത് അസാദ്ധ്യമാണ്. പൊക്കാളികൃഷിക്ക് സമാനമായി കിളച്ച വാരംകോരി വിത്തുപാകി മുളപ്പിച്ച് പറിച്ചുനടുകയാണ് സാധാരണ ചെയ്യുക. ഫെബ്രുവരി - മാർച്ച് മാസങ്ങളിലായിട്ടാണ് കൃഷിപ്പണികൾ തുടങ്ങുക. വെള്ളക്കെട്ടിനെ അതിജീവിയ്ക്കാൻ ശേഷിയുള്ള തുളുനാടൻ എന്നയിനം നെൽവിത്താണ് പടുവങ്ങളിലെ തനതായ നെല്ലിനം.
ചൂളൻ ഇലക്കുരുവി
ചൂളാൻ ഇലക്കുരുവിയുടെ   ഇംഗ്ലീഷിലെ പേര്  Large-billed Leaf Warbler എന്നാണ്. Phylloscopus magnirostrisഎന്നാണ് ശാസ്ത്രീയ നാമം.
വിതരണം
ഏഷ്യക്കാരനാണെങ്കിലും തണുപ്പുകാലത്ത് പശ്ചിമഘട്ടത്തിലും അതിനോടനുബന്ധിച്ച കുന്നുകളിലും കാണുന്നു.
ഇവയ്ക്ക് ദേശാടാന സ്വഭാവമുണ്ട്.
സൻഷിറോ സുഗാത
ജാപ്പനീസ് ചലച്ചിത്ര സംവിധായകൻ അകിര കുറോസാവയുടെ ആദ്യ ചിത്രമാണ് സൻഷിറോ സുഗാത (姿三四郎). 1943 മാർച്ച് 25-ന് ജപ്പാനിലാണ് ഈ ചലച്ചിത്രം ആദ്യം റിലീസ് ചെയ്തത്. ടോഹോ സ്റ്റുഡിയോ ആയിരുന്നു നിർമാതാക്കൾ. 1974 ഏപ്രിൽ 28-നാണ് ഈ ചലച്ചിത്രം അമേരിക്കൻ ഐക്യനാടുകളിൽ ആദ്യമായി റിലീസ് ചെയ്തത്. ടോമിത സുനിയോ രചിച്ച ഇതേ പേരിലുള്ള നോവലിനെ അടിസ്ഥാനമാക്കിയാണ് ഈ ചലച്ചിത്രം തയ്യാറാക്കിയിരിക്കുന്നത്. ടോമിത സുനിയോ പ്രസിദ്ധ ജൂഡോക ആയ ടോമിത സുൻജിറോയുടെ പുത്രനായിരുന്നു. പിടിവാശിക്കാരനായ യുവാവായ സൻഷിറോയെ ആണ് ഈ ചലച്ചിത്രം പിൻതുടരുന്നത്. ജുജിറ്റ്സു പഠിക്കുവാനായി ഇയാൾ നഗരത്തിലേയ്ക്ക് വരുന്നുവെങ്കിലും ജൂഡോ എന്ന മറ്റൊരു ആത്മരക്ഷാ മാർഗ്ഗം ഇയാൾക്ക് മുന്നിലെത്തുന്നു. ഷിറോ സായിഗോയെ ആസ്പദമാക്കിയാണ് പ്രധാന കഥാപാത്രത്തെ സൃഷ്ടിച്ചിട്ടുള്ളത്.
നിർമ്മാണം
അഞ്ച് വർഷം ഉമ, റോപ്പയുടെ ഹണിമൂൺ മുതലായ ചിത്രങ്ങളുടെ രണ്ടാം യൂണിറ്റ് സംവിധായകനായി പ്രവർത്തിച്ച കുറസോവയ്ക്ക് അവസാനം സംവിധാനച്ചുമതല ലഭിക്കുകയായിരുന്നു. ഉമ പോലുള്ള ചിത്രങ്ങളിൽ തനിക്ക് പ്രൊഡക്ഷന്റെ നിയന്ത്രണമുണ്ടായിരുന്നുവെന്നും സംവിധായകനാണ് താൻ എന്നുതന്നെയാണ് തനിക്ക് തോന്നിയിരുന്നതെന്നും കുറസോവ പ്രസ്താവിച്ചിട്ടുണ്ട്. ടോമിത സുനിയോയുടെ ഒരു പുതിയ നോവലിനെപ്പറ്റി അറിഞ്ഞശേഷം ഇവാവോ മോറിയോട് തനിക്കുവേണ്ടി ഈ ചിത്രത്തിന്റെ അവകാശം വാങ്ങുവാൻ ആവശ്യപ്പെടുകയായിരുന്നു.
ജാപ്പനീസ് ചലച്ചിത്രമേഖലയിൽ വിദഗ്ദ്ധനായ ഡൊണാൾഡ് റിച്ചിയുടെ അഭിപ്രായത്തിൽ കുറസോവ രണ്ട് ചലച്ചിത്ര സ്ക്രിപ്റ്റുകൾ പ്രസിദ്ധീകരിച്ചിരുന്നതിനാലും ഇതിൽ ഒരെണ്ണത്തിന് വിദ്യാഭ്യാസമന്ത്രിയുടെ പുരസ്കാരം ലഭിച്ചിരുന്നതിനാലുമാണ് ഇദ്ദേഹത്തിന് ഈ ചിത്രം സംവിധാനം ചെയ്യാനുള്ള അവസരം ലഭി‌ച്ചത്. യുദ്ധസമയത്തെ ചലച്ചിത്രങ്ങൾക്കായി ഭരണകൂടം തയ്യാറാക്കിയിരുന്ന ചട്ടക്കൂടിൽ പെടുന്നതായിരുന്നില്ല ഈ സ്ക്രിപ്റ്റുകൾ. ടോമിതയുടെ നോവൽ ജൂഡോയും ജുജിറ്റ്സുവും തമ്മിലുള്ള മത്സരം പോലെയുള്ള ഒരു ജപ്പാനീസ് വിഷയമാണ് കൈകാര്യം ചെയ്തിരുന്നത് എന്നതിനാൽ ഇത് സുരക്ഷിതമായ വിഷയമാണെന്നും ജനപ്രീതിയുള്ള പ്രമേയമാണെന്നും കണക്കാക്കപ്പെട്ടു. സാധാരണ ചലച്ചിത്രങ്ങൾ പോലെയുള്ള ഒരു സിനിമ നിർമ്മിക്കാനാണ് കുറസോവ തീരുമാനി‌ച്ചത്.
റിലീസിനു ശേഷം സെൻസർമാർ ചലച്ചിത്രത്തിന്റെ 17 മിനിട്ടുകൾ വെട്ടിമാറ്റി. ഈ ഭാഗം പിന്നീട് കണ്ടെടുക്കപ്പെട്ടിട്ടില്ല. പക്ഷേ ഈ ഭാഗമുൾപ്പെടുന്ന സ്ക്രിപ്റ്റ് ഇപ്പോഴും നിലവിലുണ്ട്. 1952-ൽ ഈ ചിത്രം വീണ്ടും റിലീസ് ചെയ്യപ്പെട്ടു (2009 -ലെ ക്രൈറ്റീരിയൺ ഡിവിഡി 52-ലെ രൂപത്തിൽ നിന്നുണ്ടാക്കിയതാണ്) ആരംഭിക്കുന്നത് ഒരു എഴുത്തിലൂടെയാണ്: "ഈ ചലച്ചിത്രം അകിര കുറസോവ 1943-ൽ ആദ്യം പുറത്തിറക്കിയ രൂപത്തിൽ നിന്ന് മാറ്റങ്ങളോടെയാണ് പുറത്തിറക്കിയിരിക്കുന്നത്. സംവിധായകന്റെയോ പ്രൊഡക്ഷൻ സ്റ്റാഫിന്റെയോ അറിവ് കൂടാതെ 1944-ൽ ചലച്ചിത്രത്തിന്റെ 1,845 അടി ഗവണ്മെന്റിന്റെ യുദ്ധകാല നയമനുസരിച്ച് വെട്ടി മാറ്റപ്പെട്ടിരുന്നു.“
തീമുകൾ
സുഗാത ജൂഡോയിലേയ്ക്ക് ഇറങ്ങിച്ചെല്ലുന്നതും അദ്ദേഹത്തിന്റെ ജൂഡോ അഭ്യാസവുമാണ് ഈ ചിത്രത്തിലെ പ്രധാന പ്രമേയങ്ങൾ. ജൂഡോയെപ്പറ്റി പഠിക്കുന്നതിലൂടെ സുഗാത സ്വയം മനസ്സിലാക്കുകയും ചെയ്യുന്നു. സിനിമയിലെ ഒരു പ്രധാന സീൻ ഈ പ്രമേയം വ്യക്തമാക്കുന്നു. ഒരു തെരുവുയുദ്ധത്തിൽ ഏർപ്പെട്ടതിന് യാനോ സുഗാതയെ ഗുണദോഷിക്കുമ്പോൾ സുഗാത യാനോയുടെ ക്ഷേത്രത്തിന് സമീപത്തുള്ള കുളത്തിലെ തണുത്ത വെള്ളത്തിലേയ്ക്ക് ചാടുന്നു. തന്റെ അദ്ധ്യാപകന് തന്റെ ആത്മാർത്ഥത കാണിച്ചുകൊടുക്കുവാനും ജീവിക്കുന്നോ മരിക്കുന്നോ എന്നത് തനിക്ക് ഒരു പ്രാധാന്യവുമില്ലാത്ത വിഷയമാണെന്നും വ്യക്തമാക്കാനാണ് സുഗാത ഇത് ചെയ്യുന്നത്.
റീമേക്കുകൾ
സൻഷിറോ സുഗാത റിലീസിനു ശേഷം അഞ്ച് തവണ റീമേക്ക് ചെയ്യപ്പെട്ടിട്ടുണ്ട്. ഈ റീമേക്കുകൾ പാശ്ചാത്യലോകത്ത് ലഭിക്കുവാൻ ഒറിജിനൽ ലഭിക്കാനുള്ളതിനേക്കാൾ ബുദ്ധിമുട്ടാണ്. 1955-ലെ റീമേക്കും 1965-ലെ റീമേക്കും ആദ്യ രൂപത്തിന്റെ സ്ക്രിപ്റ്റ് ഉപയോഗിച്ചുതന്നെയാണ് നിർമിച്ചിട്ടുള്ളത്. പിന്നിടുള്ള മൂന്ന് റീമേക്കുകൾ നേരിട്ട് നോവലിനെ ആസ്പദമാക്കി സ്ക്രിപ്റ്റ് തയ്യാറാക്കുകയാണ് ചെയ്തിട്ടുള്ളത്.
പുറത്തേയ്ക്കുള്ള കണ്ണികൾ
വർഗ്ഗം:1943-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അകിര കുറൊസാവ സംവിധാനം ചെയ്ത ചലച്ചിത്രങ്ങൾ വർഗ്ഗം:ജപ്പാനീസ് ചലച്ചിത്രങ്ങൾ വർഗ്ഗം:ജപ്പാനീസ്-ഭാഷാ ചലച്ചിത്രങ്ങൾ വർഗ്ഗം:ആയോധനകലാ ചലച്ചിത്രങ്ങൾ വർഗ്ഗം:നഷ്ടപ്പെട്ടുപോയ ചലച്ചിത്രങ്ങൾ
ഷിറാക്ക് പ്രവിശ്യ
ഷിറാക്ക് (Շիրակ, ), is a province (marz), അർമേനിയയിലെ ഒരു പ്രവിശ്യയാണ് (മാർസ്). രാജ്യത്തിന്റെ വടക്ക്-പടിഞ്ഞാറ് ഭാഗത്തായി സ്ഥിതിചെയ്യുന്ന ഇതിന്റെ പടിഞ്ഞാറ് വശത്ത് തുർക്കിയും വടക്ക് വശത്ത് ജോർജിയയുമാണ് അതിർത്തികൾ. അതിന്റെ തലസ്ഥാനവും ഏറ്റവും വലിയ നഗരവും ഗ്യുമ്രി ആണ്. പർവത പുൽമേട് അല്ലെങ്കിൽ ഉയർന്ന ആൽപൈൻ പോലെയുള്ള അർദ്ധ മരുഭൂമിയാണിത്. പർവതപ്രദേശങ്ങളിലേയ്ക്ക് ലയിക്കുന്ന തെക്ക് ഭാഗത്തെ ഉയർന്ന സ്റ്റെപ്പികൾ വസന്തകാലത്ത് പച്ചപ്പ് നിറഞ്ഞതും വേനൽക്കാലത്ത് ചുവപ്പ് കലർന്ന തവിട്ട് നിറമായിരിക്കും. ഗ്യൂംറിയിലെ ഷിറാക്ക് അന്താരാഷ്ട്ര വിമാനത്താവളമാണ് പ്രവിശ്യയിലേക്ക് വ്യോമസേവനം നിർവ്വഹിക്കുന്നത്.
ഭൂമിശാസ്ത്രം
അർമേനിയയുടെ വടക്കുപടിഞ്ഞാറൻ ഭാഗം ഉൾക്കൊള്ളുന്ന ഷിറാക് പ്രവിശ്യ, കൂടാതെ 2,680 ചതുരശ്ര കിലോമീറ്റർ (1,035 ചതുരശ്ര മൈൽ) (അർമേനിയയുടെ ആകെ വിസ്തൃതിയുടെ 9 ശതമാനം) ഭൂപ്രദേശത്തെ ഉൾക്കൊള്ളുന്നു. കിഴക്ക് നിന്ന് ലോറി പ്രവിശ്യയും, തെക്ക് നിന്ന് അരഗത്സോട്ൻ പ്രവിശ്യയും, പടിഞ്ഞാറ് നിന്ന് തുർക്കിയിലെ കാർസ് പ്രവിശ്യയും വടക്ക് നിന്ന് ജോർജിയയിലെ സാംറ്റ്സ്ഖെ-ജാവഖെട്ടി മേഖലയുമാണ് ഇതിന്റെ അതിരുകൾ. ചരിത്രപരമായി, പ്രവിശ്യയുടെ നിലവിലെ പ്രദേശം പ്രധാനമായും പുരാതന അർമേനിയയിലെ അയ്റാറാത്ത് പ്രവിശ്യയിലെ ഷിറാക്ക് കന്റോണിലേതാണ്.
പ്രധാനമായും ഷിറാക്കിന്റെ വടക്ക് ഭാഗത്ത് അഷോട്സ്ക് പീഠഭൂമിയും (1900 മുതൽ 2100 മീറ്റർ വരെ ഉയരം) മധ്യത്തിലും തെക്കും ഷിറാക്ക് സമതലവും (1400 മുതൽ 1800 മീറ്റർ വരെ ഉയരം) ആണുള്ളത്. പ്രവിശ്യയുടെ വിശാലമായ സമതലങ്ങൾ കിഴക്ക് നിന്ന് ബാസ്, പംബാക് പർവതങ്ങളാലും വടക്ക് നിന്ന് ജാവഖെട്ടി, യെഗ്നഖാഗ് പർവതങ്ങളാലും തെക്ക് നിന്ന് അരാഗറ്റ്സ് പർവ്വതനിരയാലും വലയം ചെയ്യപ്പെട്ടിരിക്കുന്നു. കിഴക്ക് അഖൂറിയൻ നദി, തുർക്കിയിലെ കാർസ് പ്രവിശ്യയിൽ നിന്ന് ഷിറാക്ക് പ്രവിശ്യയെ വേർതിരിക്കുന്നു.
അഖൂറിയൻ നദിയും അതിന്റെ റിസർവോയറുമാണ് പ്രവിശ്യയിലെ പ്രധാന ജലസ്രോതസ്സ്. ഷിറാക്കിന്റെ വടക്കുപടിഞ്ഞാറുള്ള ആർപ്പി തടാകമാണ് പ്രവിശ്യയിലെ ഏക തടാകം. ഈ പ്രദേശം ലേക്ക് ആർപി ദേശായോദ്യാനം എന്ന പേരിൽ സർക്കാർ സംരക്ഷിച്ചിരിക്കുന്നു. തുഫ, പ്യൂമിസ്, ചുണ്ണാമ്പുകല്ല് എന്നിവയാൽ സമ്പന്നമാണ് ഷിറാക്ക് പ്രവിശ്യയ
അതിശൈത്യത്തിന്റെ അകമ്പടിയോടെയുള്ള മഞ്ഞുവീഴ്ചയും നേരിയ വേനൽക്കാലവുമാണ് ഈ പ്രവിശ്യയിലെ കാലാവസ്ഥയുടെ സവിശേഷത. വാർഷിക മഴയുടെ അളവ് 700 മില്ലിമീറ്റർ (28 ഇഞ്ച്) വരെ എത്താം.
ചരിത്രം
അഖൂറിയൻ താഴ്‍വരയിൽ 9000 ബി.സി. വരെ പഴക്കമുള്ള അനവധി പ്രാചീന മനുഷ്യവാസ കേന്ദ്രങ്ങൾ കണ്ടെത്തി. ശിലായുഗത്തിന്റെ തുടക്കം മുതൽ ഷിറാക്ക് പ്രദേശം ഒരു സ്ഥിരവാസ കേന്ദ്രമായിരുന്നു. 2000 മീറ്ററിൽ കൂടുതൽ ഉയരത്തിലുള്ള പ്രദേശങ്ങളിൽനിന്നു കണ്ടെടുത്ത വെങ്കലയുഗത്തിന്റെ ആദ്യകാലങ്ങളിലെ നിരവധി അവശിഷ്ടങ്ങളും ബി.സി. രണ്ടാം സഹസ്രാബ്ദത്തിലെ മറ്റു ചില അവശേഷിപ്പുകളും വെളിപ്പെടുത്തുന്നത് ബി.സി. 20-12 നൂറ്റാണ്ടുകൾക്കിടയിൽ ഒരു നാഗരികത ഇവിടെ സ്ഥാപിക്കപ്പെട്ടിരുന്നുവെന്നാണ്. ബി.സി. 12 ആം നൂറ്റാണ്ടിൽ ഇരുമ്പുയുഗം ആരംഭിച്ചതോടെ അർമേനിയൻ മലമ്പ്രദേശങ്ങളിലെ വിവിധ വംശീയ വിഭാഗങ്ങൾ തമ്മിലുള്ള ബന്ധം വികസിച്ചു.
ബി.സി. 9 ആം നൂറ്റാണ്ടിന്റെ അന്ത്യത്തിൽ വാനിലെ ഉറാർട്ടു രാജ്യം സ്ഥാപിതമായ ഉടനെതന്നെ ഷിറാക്ക് പ്രദേശം ഈ രാജ്യത്തിന്റെ ഭാഗമായി. ഷിറാക്കിൽനിന്ന് കണ്ടെടുത്ത അർഗിഷ്തി ഒന്നാമൻ രാജാവ് (ബി.സി. 786-764) അവശേഷിപ്പിച്ച രണ്ട് ക്യൂണിഫോം ലിഖിതങ്ങളിൽ എറിയാഖി ദേശത്തിന്റെ (ഷിറാക്ക് എന്ന പേരു ഉരുത്തിരിഞ്ഞതെന്ന് പല ചരിത്രകാരന്മാരും അഭിപ്രായപ്പെടുന്ന പേര്)  അധിനിവേശത്തേക്കുറിച്ച് അദ്ദേഹം കുറിച്ചിരിക്കുന്നു. ഈ ലിഖിതങ്ങളിൽനിന്ന് കൃഷിയും കാലി വളർത്തലും അടിസ്ഥാനമാക്കി വികസിച്ച ഒരു നാഗരികതയുടെ ആസ്ഥാനമായിരുന്നു ഈ പ്രദേശമെന്ന് വെളിവാക്കപ്പെടുന്നു.
മഞ്ഞക്കരു
ലഘുചിത്രം| ഒരു [[കോഴി മുട്ടയിലെമഞ്ഞക്കരു]] മഞ്ഞക്കരു ( വിറ്റെല്ലസ് എന്നും അറിയപ്പെടുന്നു) എന്നത് മുട്ടയിടുന്ന ജീവികളുടെ മുട്ടയിൽ കാണപ്പെടുന്ന പോഷകങ്ങൾ വഹിക്കുന്ന ഭാഗമാണ്.ഭ്രൂണത്തിന്റെ വികാസത്തിന് ആവശ്യമായ ആഹാരം പ്രദാനം ചെയ്യുക എന്നതാണ് ഇതിന്റെ ധർമ്മം. ചില തരം മുട്ടകളിൽ മഞ്ഞക്കരു അടങ്ങിയിട്ടുണ്ടായിരിക്കില്ല, ഉദാഹരണത്തിന് ഭക്ഷണലഭ്യത ആവശ്യത്തിനുള്ള സാഹചര്യങ്ങളിലോ (അതായത് ഒരു ഹോസ്റ്റിന്റെ ശരീരത്തിൽ വസിക്കുന്ന പാരാസിറ്റോയിഡ് പോലുള്ളവയിൽ) അല്ലെങ്കിൽ മാതാപിതാക്കളുടെ ശരീരത്തിനുള്ളിൽ വികസിക്കുന്ന ഭ്രൂണത്തിന് പ്ളാസന്റയിലൂടെ ആഹാരം ലഭിക്കുന്ന സാഹചര്യത്തിലും ഈ പ്രത്യേകത കാണാൻ സാധിക്കും. ഭ്രൂണത്തിന് അമ്മയുടെ ശരീരം നേരിട്ട് ആഹാരം നൽകുന്ന ചെയ്യുന്ന പ്രത്യുത്പാദന സംവിധാനങ്ങളെമാട്രോട്രോഫിക്ക് എന്നും; ഭ്രൂണം മഞ്ഞക്കരു വിതരണം ചെയ്യുന്നവ ലെസിത്തോട്രോഫിക്ക് ആണെന്ന് പറയപ്പെടുന്നു. എല്ലാ പക്ഷികളിലും, മിക്ക ഉരഗങ്ങളും പ്രാണികളും പോലുള്ള പല ഇനങ്ങളിലും, മഞ്ഞക്കരു അമ്മയുടെ പ്രത്യുത്പാദനേന്ദ്രീയവ്യൂഹപാതയിൽ ഒരു പ്രത്യേക സംഭരണ അവയവത്തിന്റെ രൂപത്തിലാണ് കാണപ്പെടുന്നത്. മറ്റു പല മൃഗങ്ങളിലും, പ്രത്യേകിച്ചും വളരെ ചെറിയ ഇനങ്ങളായ ചില മത്സ്യങ്ങളിലും അകശേരുക്കളിലും, മഞ്ഞക്കരു ഒരു പ്രത്യേക അവയവത്തിലല്ല, മറിച്ച് അണ്ഡത്തിനുള്ളിലാണ്   കാണപ്പെടുക.
കോഴിമുട്ടയിലെ മഞ്ഞക്കരു
പക്ഷികളുടെ മുട്ടകളിൽ മഞ്ഞക്കരുവിന് സാധാരണയായി മഞ്ഞ നിറമായിരിക്കും. ചലാസ എന്നറിയപ്പെടുന്ന സ്പൈറൽ തന്തുക്കകളുടെ ആകൃതിയിലുള്ള ഒന്നോ അതിലധികമോ കോശകലകളാൽ ബന്ധിക്കപ്പെട്ടാണ് മുട്ടയുടെ വെള്ളയിൽ (ആൽബുമിൻ എന്നും അറിയപ്പെടുന്നു) മഞ്ഞക്കരു കാണപ്പെടുന്നത്
മഞ്ഞക്കരുവും ഓവം പ്രോപ്പറും (ബീജസങ്കലനത്തിനു ശേഷം ഭ്രൂണമായി മാറുന്നു) വിറ്റെലൈൻ സ്തരം കൊണ്ടാണ് പൊതിയപ്പെട്ടിരിക്കുന്നത്. ഈ സ്തരത്തിന്റ ഘടന ഒരു കോശസ്തത്തിന്റേതിൽ നിന്നും വ്യത്യസ്തമാണ്. ഊസൈറ്റുകളുടെ കോശസ്തരത്തിനു വെളിയിലായാണ് കൂടുതലായും മഞ്ഞക്കരു കാണപ്പെടുന്നത്. തവളയിലേതുപോലെ അണ്ഡകോശത്തിന്റെ കോശദ്രവ്യത്തിൽ മഞ്ഞക്കരു കാണപ്പെടാറില്ല. പക്ഷിയുടെ അണ്ഡവും (കൃത്യമായിപ്പറഞ്ഞാൽ) അതിന്റെ മഞ്ഞക്കരുവും ഒരൊറ്റ് വലിയ കോശമായാണ് കാണപ്പെടുന്നത്.
പുറംകണ്ണികൾ
വർഗ്ഗം:മുട്ടകൾ
ഭീമൻ ഗിത്താർമത്സ്യം
പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. ഒരു പ്രസവത്തിൽ 10 കുട്ടികൾ വരെ ഉണ്ടാകുന്നു.
ഇതും കാണുക
കേരളത്തിലെ മൽസ്യങ്ങളുടെ പട്ടിക
പടിയൂർ ഗ്രാമപഞ്ചായത്ത്, കണ്ണൂർ ജില്ല
കണ്ണൂർ ജില്ലയിലെ ഇരിട്ടി താലൂക്കിൽപ്പെടുന്ന ഒരു ഗ്രാമപഞ്ചായത്താണ്‌ പടിയൂർ ഗ്രാമപഞ്ചായത്ത്'. കണ്ണൂർ ലോകസഭാമണ്ഡലത്തിലും മട്ടന്നൂർ നിയമസഭാമണ്ഡലത്തിലുമാണ്‌ ഈ പഞ്ചായത്ത് ഉൾപ്പെടുന്നത്. പടിയൂർ, കല്യാട്, പുലിക്കാട്, ബ്ലാത്തൂർ, തിരൂർ, കുയിലൂർ, നിടിയോടി, കല്ലുവയൽ, പെരുമണ്ണ്, ഊരത്തൂർ എന്നീ ഗ്രാമങ്ങൾ ഉൾക്കൊള്ളുന്നതാണ്‌ ഈ പഞ്ചായത്ത്.
പഞ്ചായത്ത് രൂപവത്കരണം/ആദ്യകാല ഭരണസമിതികൾ
1955 ഏപ്രിൽ 20-നാണ് പടിയൂർ-കല്യാട് പഞ്ചായത്ത് നിലവിൽ വന്നത്. 1963-ൽ നടന്ന തിരഞ്ഞെടുപ്പിനെ തുടർന്ന്‌ 1964 ജനുവരി 1-ന്‌ ടി.ആർ നാരായണന്റെ നേതൃത്വത്തിലുള്ള ഭരണസമിതി ചുമതലയേറ്റു.
പുറത്തേക്കുള്ള കണ്ണികൾ
ജി എച്ച് എസ് എസ് പടിയൂർ
വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ദ ത്രീ ആൻറ്റ്സ്
പീറ്റർ ക്രിസ്റ്റൻ അസ്ബ്‌ജോർൻസണും ജോർഗൻ മോയും ചേർന്ന് നോർസ്‌കെ ഫോൾകീവെന്ററിയിൽ ശേഖരിച്ച ഒരു നോർവീജിയൻ യക്ഷിക്കഥയാണ് "ദ ത്രീ ആൻറ്റ്സ് ".
സംഗ്രഹം
ഒരു പാവപ്പെട്ട വേട്ടക്കാരന് തന്റെ ഭാര്യയെ നഷ്ടപ്പെടുന്നു. അവരുടെ സുന്ദരിയായ മകൾ ഒരു വേലക്കാരിയായി അവളുടെ ഭാഗ്യം തേടി പോകാൻ തീരുമാനിക്കുന്നു. അവൾ രാജ്ഞിയുമായി ഒരു സ്ഥാനം നേടുന്നു. അവൾ അവളുടെ പ്രിയപ്പെട്ടവളായി മാറത്തക്കവിധം കഠിനാധ്വാനം ചെയ്യുന്നു. ഇരുപത്തിനാല് മണിക്കൂറിനുള്ളിൽ ഒരു പൗണ്ട് തിരി നൂൽക്കാൻ കഴിയുമെന്ന് പെൺകുട്ടി അവകാശപ്പെടുന്നതായി അസൂയയുള്ള മറ്റ് വേലക്കാർ രാജ്ഞിയോട് പറയുന്നു. രാജ്ഞി അവളെ അത് ചെയ്യാൻ സജ്ജമാക്കുന്നു. പെൺകുട്ടി തനിക്കായി ഒരു മുറി യാചിക്കുന്നു. പക്ഷേ ഒരിക്കലും തിരി നൂൽക്കാതെ നിരാശപ്പെടുന്നില്ല. പെട്ടെന്ന് ഒരു വൃദ്ധ അകത്തു കടന്നു പെൺകുട്ടിയെ അവളുടെ കഥ പറയാൻ കൊണ്ടുവരുന്നു. അവളുടെ വിവാഹദിനത്തിൽ പെൺകുട്ടി അവളെ "അമ്മായി" എന്ന് വിളിക്കുമെന്ന വാഗ്ദാനത്തിൽ, അവൾക്കുവേണ്ടിയുള്ള നൂൽനൂൽപ്‌ പൂർത്തിയാക്കി.
രാജ്ഞി നൂലിൽ സന്തുഷ്ടയാണ് മറ്റ് വേലക്കാരികൾ കൂടുതൽ അസൂയപ്പെടുന്നു. ഇരുപത്തിനാല് മണിക്കൂറിനുള്ളിൽ എല്ലാ നൂലും തുണിയിൽ നെയ്തെടുക്കാൻ കഴിയുമെന്ന് പെൺകുട്ടി അവകാശപ്പെടുന്നതായി രാജ്ഞിയോട് അവർ പറയുന്നു. രാജ്ഞി അവളെ വീണ്ടും ചുമതലയിൽ ഏൽപ്പിക്കുന്നു. അതേ വിലയ്ക്ക് മറ്റൊരു വൃദ്ധയും പെൺകുട്ടിയുടെ സഹായത്തിനെത്തുന്നു. അപ്പോഴും അസൂയയുള്ള വീട്ടുജോലിക്കാർ, ഇപ്പോൾ പെൺകുട്ടിക്ക് ഇരുപത്തിനാല് മണിക്കൂറിനുള്ളിൽ തുണികളെല്ലാം ഷർട്ടുകളാക്കി തുന്നിച്ചേർക്കാൻ കഴിയും, പഴയ വാഗ്ദാനത്തിൽ അവളെ സഹായിക്കാൻ മൂന്നാമത്തെ വൃദ്ധ വരുന്നു.
എല്ലാ കരകൗശലവസ്തുക്കളിലും സന്തുഷ്ടയായ രാജ്ഞി തന്റെ മകന്റെ വിവാഹം വാഗ്ദാനം ചെയ്യുന്നു. വിവാഹ സൽക്കാരത്തിൽ, മൂന്ന് വൃദ്ധ സ്ത്രീകൾ വരുന്നു. അവർ വൃദ്ധരും ക്ഷീണിതരുമാണ്. പക്ഷേ പെൺകുട്ടി ഓരോരുത്തരെയും അവളുടെ "അമ്മായി" എന്ന് അഭിവാദ്യം ചെയ്യുന്നു. തന്റെ സുന്ദരിയായ വധുവിന് ഇത്ര വൃത്തികെട്ട ബന്ധുക്കൾ എങ്ങനെ ഉണ്ടെന്ന് രാജകുമാരൻ ആശ്ചര്യപ്പെടുന്നു. ഇത് കരകൗശലത്തിന്റെ നീണ്ട ജീവിതത്തിന്റെ ബുദ്ധിമുട്ടാണെന്ന് "അമ്മായിമാർ" വിശദീകരിക്കുന്നു: സ്പിന്നറിന് വളരെ നീളമുള്ള മൂക്ക് ഉണ്ട്, നെയ്‌ത്തുകാരിക്ക് വിശാലമായ പുറകുണ്ട്, തുന്നൽക്കാരിക്ക് വളരെ വലിയ കണ്ണുകളുണ്ട്. തന്റെ മണവാട്ടി ജീവിതത്തിൽ ഒരു ദിവസം കൂടുതൽ നൂൽക്കുകയോ നെയ്യുകയോ തുന്നുകയോ ചെയ്യില്ലെന്ന് രാജകുമാരൻ കൽപ്പിക്കുന്നു.
അൽ-മാറി
അബുൾ അല അൽ-മഅർരി
= അബുൽ അലാ അൽമഅർരി  = أبو العلاء المعريഅബുൽ അലാ അൽമഅർരി (A.D 973-1058)സിറിയയിൽ ജീവിച്ചിരുന്ന അന്ധനായ കവിയും ദാർശനികാനും എഴുത്തുകാരനും യുക്തിവാദിയും ആയിരുന്നു.യഹുദ,ക്രിസ്തീയ,ഇസ്ലാം മതങ്ങളോട് പരിഹ്സ്യാകരമായ നിലപടുകൾ എടുത്തുകൊണ്ടു മതങ്ങൾ അവകാശപെടുന്ന സത്യങ്ങൾ പ്രതേകിച്ചു ഇസ്ലാം മതത്തിലെ പ്രവാചക വചനമെന്നു കരുതിപോന്നവ സത്യമാല്ലതിരിക്കുവാൻ സാധ്യത്യുള്ളതും നുണകളുമാനെന്നും പറഞ്ഞു അവയെ വിമർശിച്ചിരുന്ന വിവാദ യുക്തിചിന്തകനയിരുന്നു അദ്ദേഹം.സസ്യഭുക്കായിരുന്ന അബുൽ മൃഗ്രങ്ങളുടെ അവകാശങ്ങൾക്ക് വേണ്ടി വാദിച്ചിരുന്നു.
ജിവിത രേഖ
സിറിയയിലെ മഅർറാ പ്രദേശമായിരുന്നു അദ്ദേഹത്തിൻറെ ജന്മദേശം.തനുഖ എന്നാഅംഗബലമുള്ള ഗോത്രത്തിലെ ബാനു സുലൈമാൻ എന്നാ പ്രസിദ്ധ കുടുംബത്തിലെ അംഗമായിരുന്നു.അദ്ദേഹത്തിന്റെ പിതൃപരമ്പരയിലെ ഒരു മുതുമുത്തച്ഛൻ നഗരത്തിലെ ആദ്യത്തെ ഗടി വിഭാഗത്തിൽ പെട്ട ഇല്സ്ലാമിക ജഡ്ജി ആയിരുന്നു. ബാനു സുലൈമാൻ കുടുംബത്തിൽ അനേകം ശ്രദ്ധേയരായ മികച്ച കവികൾ  ഉണ്ടായിരുന്നു.നാലാം വയസിൽ വസൂരി ബാധിച്ചു അബുൽ അലയുടെ  കാഴ്ച ശക്തി നഷ്ടപ്പെട്ടു.
11-12 വയസിൽ അദ്ദേഹം കവിത രചന ആരംഭിച്ചു.ആലെപ്പോയിലും മഅർറാ യിലും പ്രാഥമിക വിദ്യാഭ്യാസം ചെയ്തു,പിന്നിട് അന്ത്യൊക്യയിലും മറ്റു സിറിയൻ നഗരങ്ങളുമായി വിദ്യാഭ്യാസം പൂർതിയാക്കി. അദ്ദേഹത്തിന്റെ ആലെപ്പോയിലെ അദ്ധ്യാപകർ ബിൻ ഖൽ വൈഹ് എന്നാ ഇസ്ലാമിക-അറബി ഭാഷ പണ്ഡിതന്റെ സഭയിലെ അംഗങ്ങൾ ആയിരുന്നു. റിസലത്ത് അൽ -ഗുഫ്രാൻ എന്നാ കവിത രചിച്ചു ബാലനായിരുന്ന അബുൽ അല, ബിന് ഖൽ വൈഹിന്റെ നിര്യാണത്തിൽ വിലപിക്കുന്നുണ്ട്. അലി കിഫ്തിയുടെ രേഖകൾ അനുസരിച്ച് ട്രിപ്പോളിയിലേക്കുള്ള യാത്ര മദ്ധ്യേ ലടകിയയിൽ വച്ച് ഒരു ക്രിസ്തീയ ആശ്രമത്തിൽ ഗ്രീക്ക് തത്വശാസ്ത്രത്തെകുറിച്ചുള്ള ചർച്ച ശ്രവിക്കനിടയയത് മത വിരുദ്ധ നിലപടുകളിലെക്കും സംശയ ചിന്തകളിലേക്കും നയിച്ചതായി കരുതപെടുന്നു. എന്നാൽ ഇബ്ന് അൽ-അദിമിനെപോലുള്ള ചരിത്രകാരന്മാർ ഈ വാദ ഗതികൾ നിഷേധിക്കുകയും ഇസ്ലാമാല്ലാതെ മറ്റൊരു ദൈവശാസ്ത്ര വീക്ഷണവും അദ്ദേഹത്തിന് പരിചിതമാല്ലെന്നും അഭിപ്രയപെടുന്നുണ്ട്. ബാഗ്ദാദ്ൽ പതിനെട്ടു മാസം ചില വിട്ട അദ്ദേഹത്തെ  ആക്കലാതെ മികച്ച സാഹിത്യ സദസുകൾ ആദരവോടെ സ്വീകരിച്ചിരുന്നു. A.D 1010 ഇൽ മാതാവിന്റെ മരണത്തെതുടർന്ന് മാറയിൽ തിരിച്ചെത്തിയ അബുൽ അല ശേഷിച്ച ജീവിതം ഭൌതിക സുഖങ്ങൾ ത്യജിച്ചു ഏകാനായി ജീവിച്ചു പോന്നു. എന്നിരുനാലും പ്രദേശത്തെ അനേകം വിദ്യര്തികളുടെ സ്നേഹത്തിലും  ബഹുമാനത്തിലും  അദ്ദേഹം സന്തോഷിക്കുകയും വിദേശത്തുള്ള പണ്ഡിതന്മാരുമായി ബന്ധം തുടർന്ന് കൊണ്ടിരിക്കുകയും ചെയ്തു.
ദർശനം
അൽ-മാറി എനും സംശയലുവയിരുന്നു. അന്ധവിശ്വാസങ്ങളെയും മതങ്ങളിലെ തെളിവുകളില്ലാത്ത വിശ്വാസപ്രമാണങ്ങളെയും അദ്ദേഹം ജിച്ചിരുന്നു.ആയതിനാൽ അൽ-മാറയെ അശുഭപ്രതീക്ഷയുള്ള സ്വതന്ത്ര ചിന്തകനയാണ്‌ കരുതി പോരുന്നത്. ആചാരങ്ങൾക്കും അധികാരത്തിനും പാരംബര്യങ്ങല്ക്കും പകരം യുക്തി ആയിരുന്നു അദ്ദേഹത്തിന്റെ ദാര്ശനിക അടിസ്ഥാനത്തിലെ സ്ഥയിക ഭാവം. മതം "പുർവികർ കണ്ടെത്തിയ കെട്ടുകഥ"യാണെന്നും വിശ്വാസികളെ ചൂഷണം ചെയ്യാനല്ലാതെ മതതെകൊണ്ട് മറ്റൊരു പ്രയോജനവും ഇല്ലെന്നു അബു അല തന്റെ ശിക്ഷ്യരെ പഠിപ്പിച്ചിരുന്നു. "പ്രവാചകരുടെ മൊഴികൾ സത്യമാണെന്ന് കരുതരുത്;അവയെല്ലാം കെട്ടിച്ചമച്ചതാണ്.അവ വന്നു ജീവിതം നശിപ്പിക്കുന്നത് വരെ മനുഷ്യർ ആശ്വാസത്തോടെ ജീവിച്ചിരുന്നു. വിശുദ്ധ ഗ്രന്ഥങ്ങൾ എല്ലാം ഏതുകാലെത്തെയും പോലെ മടിയന്മാരുണ്ടാക്കിയ ഒരു കെട്ട് മടിയന്മാരുടെ കഥകളാണ്". അൽ-മാറി ഇസ്ലാമിലെ ഹജ്ജ് അടക്കമുള്ള അനേകം വിശ്വാസപ്രമാണങ്ങളെ വിമര്ഷിച്ചുപോന്നു.ഹജ്ജിനെ അവിശ്വാസികളുടെ യാത്ര എന്നു അദ്ദേഹം വിളിച്ചു. എല്ലാ ദൈവിക വെളിപ്പാടുകളെയും അബുൾ ആല തള്ളികളഞ്ഞു. യുക്തി അധിഷ്ടിതമായി സന്മാര്ഗനിര്ദേശം നല്കുന്ന സന്യാസ ജീവിതം നയിക്കുന്ന ദർശനികരിൽ നിന്നും നന്മ ഉണ്ടാകുമെന്നായിരുന്നു അദ്ദേഹത്തിന്റെ വിശ്വാസം. അദ്ദേഹത്തിന്റെ ശുഭാപ്തിവിശ്വസമില്ലയിമ തന്റെ ബന്ധുവിന്റെ വിയോഗത്തെതുടർന്ന് എഴുതിയ വിലാപഗീതത്തിൽ ഇനി ഒരു കുട്ടിക്കും ജന്മം കൊടുക്കതിരിക്കട്ടെ അങ്ങനെ ജീവിത ദുരിതതിൽനിന്നു മനുഷ്യർ രക്ഷ പെടട്ടെ എന്ന് അദേഹതെകൊണ്ട് എഴുതിച്ചു. ഭൂമിയിൽ രണ്ടുതരത്തിലുള്ളവർ വസിക്കുന്നു അതിൽ ഒരു കുട്ടർക്കു ബുദ്ധിയുണ്ട് പക്ഷെ മതമില്ല,മറ്റൊരു കുട്ടര്ക് ബുദ്ധിയില്ല പക്ഷെ മതമുണ്ട്‌ എന്നുള്ള തീവ്രനിലപാടുകൾ അദ്ദേഹത്തിന്റെ കവിതകളിൽ കാണാവുന്നതാണ്.പുരോഹിതർ പ്രാദേശിക ആചാരങ്ങൾ പിന്തുടരുകയനെന്നും അവർ എവിടെ ജനിക്കുന്നു അതനുസരിച്ചാണ് അവരുടെ വിശ്വാസങ്ങൾ രുപികരിക്കപെടുന്നത് എന്ന് അബുൽ അല വിശ്വസിച്ചിരുന്നു.
സാഹിത്യ രചനകൾ
സകത് അൽ സാന്ദ് (തീകൊള്ളി പ്രകാശം ) എന്നാ കൃതി അദ്ദേഹത്തെ കവി എന്നാ സ്ഥാനതെക്കുയർത്തി.രണ്ടാമത്തെ മൗലിക കൃതിയാണ് ലുസും  മ ലം യൽസ (അനാവശ്യമായ ആവശ്യം) അതിൽ ജീവിത വ്യവഹാരത്തെ കവി എങ്ങനെ നോക്കി കാണുന്നു എന്ന് വിശദികരിക്കുന്നു. മൂനാമത്തെ പ്രസിദ്ധമായ ഗ്രന്ഥമായ രിസലത് അല-ഗുഫ്രാനിൽ (ക്ഷമയുടെ ലേഖനങ്ങൾ )കവി സ്വർഗം സന്ദർശിക്കുന്നതും ഖുറാനിലെ ദൈവത്തെ വിശ്വസിച്ചാൽ മാത്രമേ സ്വർഗം പ്രപിക്കുകയുള്ളൂ (ഖുറാൻ 4:48)  എന്നാ മുസ്ലിം വിശ്വാസപ്രമാണത്തിനു വിരുദ്ധമായി  അവിടെ ഇസ്ലാമിന് മുൻപുള്ള അറബി   ലോകത്തെ കവികളെ കാണുകയും ചെയ്യുന്നു.
അവലംബം
വർഗ്ഗം:മത വിമർശകർ വർഗ്ഗം:ഇസ്ലാം മത വിമർശകർ വർഗ്ഗം:അറബ് കവികൾ
പുള്ളുവൻപാട്ട്
കേരളത്തിന്റെ തനതുപാരമ്പര്യത്തിന്റെ ഭാഗവും പ്രാചീനവുമായ നാടൻപാട്ടുസംസ്കാരത്തിൽ വേറിട്ടുനിൽക്കുന്ന ഒരു സംഗീതശാഖയാണു് പുള്ളുവൻ പാട്ട്. കേരളത്തിലെ ഹൈന്ദവജനതയുടെ അനുഷ്ഠാനങ്ങളുടെ ഭാഗമായ കാവുകളുമായി അഭേദ്യമായ ബന്ധമാണു് പുള്ളുവൻ പാട്ടിനുണ്ടായിരുന്നതു്.
ഐതിഹ്യം
പുള്ളുവൻപാട്ടിന്റെ ഉൽപ്പത്തി കേരളത്തിന്റെ അജ്ഞേയഭൂതകാലചരിത്രത്തിൽ ആണ്ടുകിടക്കുന്നു. കർണ്ണാടകസംഗീതം, സോപാനസംഗീതം എന്നിവയിൽനിന്നെല്ലാം വിഭിന്നമായ ഒരു ആലാപനരീതിയും താളവുമാണു് പുള്ളുവൻ പാട്ടുകൾക്കുള്ളതു്. സർപ്പക്കാവുകളും സർപ്പപ്രതിഷ്ഠകളും ഉൾപ്പെടുന്ന ഒരനുഷ്ഠാനകലയും കൂടിയാണതു്. കളമെഴുത്തുപാട്ടിൽ ഭഗവതിയാണെങ്കിൽ പുള്ളുവൻ പാട്ടിൽ നാഗത്താന്മാരാണു് ആരാധനാമൂർത്തികൾ.
ഓഴ ക്രെസ് മേസൺ
'''ഓഴ എച്ച്. ക്രെസ് മേസൺ''' (നവംബർ 7, 1888 - സെപ്റ്റംബർ 20, 1970) 1926-ൽഅമേരിക്കൻ കോൺഗ്രസിലേക്ക് മത്സരിച്ച കെന്റക്കിയിലെ മുറെയിലെ ഒരു ഫിസിഷ്യനും നഴ്സിംഗ് അദ്ധ്യാപകയും ആശുപത്രി അഡ്മിനിസ്ട്രേറ്ററുമായിരുന്നു. ഇംഗ്ലീഷ്:Ora H. Kress Mason,
പുള്ളുവൻപാട്ട്
ഐതിഹ്യം
ഐതിഹ്യമനുസരിച്ച്, ത്രിമൂർത്തികളുടെയും മറ്റ് ഭൂതഗണങ്ങളുടെയും നാരദൻ, സരസ്വതി എന്നിവരുടെയും സാനിധ്യത്തിൽ  കൈലാസത്തിൽ വച്ചാണ് പുള്ളുവരുടെ ഉത്ഭവം
ശിവൻ ദർഭഭപ്പുല്ലിൽ നിന്ന് പുള്ളുവരെ സൃഷ്ടിച്ചു. ശിവൻ വീണയും ബ്രഹ്മാവ് കുടവും വിഷ്ണു കൈമണിയും നൽകി അവരെ അനുഗഹിച്ചു. അതോടൊപ്പം സരസ്വതി സഗീതവുംനൽകി. നാരദൻ, ദേശാന്തരങ്ങൾ സഞ്ചാരിച്ചു സർപ്പങ്ങളെ പ്രീതിപ്പെടുത്തുന്നതിന് പുള്ളുവരെ അനുഗ്രഹിച്ചു ഭൂമിയിലേക്ക് യാത്രയാക്കി. ഇക്കഥ സൂചിപ്പിക്കുന്ന പുള്ളുവൻ പാട്ടുകളും അവരുടെ വായ്മൊഴിശേഖരങ്ങളിൽ കാണാം. എഡ്ഗാർ തെഴ്സ്റ്റൺ രചിച്ച ദക്ഷിണേന്ത്യയിലെ ജാതിസമൂഹങ്ങൾ എന്ന ഗ്രന്ഥപരമ്പരയിൽ പുള്ളുവസമുദായത്തെക്കുറിച്ച് വിശദമായി വിവരിച്ചിട്ടുണ്ടു്.
ഓഴ ക്രെസ് മേസൺ
ജീവിതരേഖ
ഓഴ എച്ച്. ക്രെസ് മിഷിഗണിലെ ഫ്ലിന്റിൽ ജനിച്ചു, ഓസ്‌ട്രേലിയ, ഫ്രാൻസ്, ഇംഗ്ലണ്ട് എന്നിവയുൾപ്പെടെ വിവിധ സ്ഥലങ്ങളിൽ വളർന്നു. അവളുടെ മാതാപിതാക്കളായ ഡാനിയൽ എച്ച്. ക്രെസ്, ലോററ്റ എബി ക്രെസ് എന്നിവരും വൈദ്യശാസ്ത്രജ്ഞന്മാരുംയഥാക്രമം ഒരു ഇന്റേണിസ്റ്റും പ്രസവചികിത്സയും) സെവൻത് ഡേ അഡ്വെൻറിസ്റ്റ് മിഷനറിമാരും ആയിരുന്നു. അവളുടെ മൂത്ത സഹോദരി ഇവാ 1899 ൽ ഇംഗ്ലണ്ടിൽ വച്ച് മരിച്ചു. അവൾ സിഡ്‌നിയിലെ വഹ്‌റൂംഗ സാനിറ്റോറിയത്തിൽ നഴ്‌സ് പരിശീലനം പൂർത്തിയാക്കി, അവളുടെ മാതാപിതാക്കൾ അവിടെ ജോലി ചെയ്യുകയായിരുന്നു. പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് അവൾ മെഡിക്കൽ ബിരുദം നേടി.
ഔദ്യോഗിക ജീവിതം
ഓഴ 1917-ൽ തന്റെ പുതിയ ഭർത്താവിനൊപ്പം കെന്റക്കിയിലെ മുറേയിലേക്ക് താമസം മാറി, ഒരു സ്വകാര്യ മെഡിക്കൽ പ്രാക്ടീസ് നിലനിർത്തിക്കൊണ്ടുതന്നെ അവിടെയുള്ള നഴ്സിംഗ് സ്കൂളിന്റെ സൂപ്രണ്ടായി. വെള്ളക്കാരായ ദമ്പതിമാർ കറുത്ത വർഗക്കാരായ രോഗികളെ ചികിത്സിച്ചു, കൂടാതെ TRM ഹോവാർഡ് ഉൾപ്പെടെയുള്ള കോളേജിലും മെഡിക്കൽ സ്കൂളിലും ചേരാൻ പ്രാദേശിക കറുത്തവർഗ്ഗക്കാരായ വിദ്യാർത്ഥികളെ ആ ദമ്പതികൾ സഹായിച്ചു.
പുള്ളുവൻപാട്ട്
ഐതിഹ്യം
നാഗങ്ങളുമായി ബന്ധപ്പെട്ട് മഹാഭാരതത്തിലും ഭാഗവതത്തിലും മറ്റു പുരാണങ്ങളിലുമുള്ള കഥകളാണു് മിക്ക പാട്ടുകളിലുമുള്ളതു്. സർപ്പ ഉല്പത്തി. ഗരുഡോൽപ്പത്തി, കാളിയദമനം, വിഷപരീക്ഷ, നാഗോൽസവം, പാലാഴി മഥനം പുള്ളുവ ചരിതം തുടങ്ങിയ ഇത്തരം കഥകളാണു് ഇപ്പോൾ അവശേഷിക്കുന്ന പ്രചാരത്തിലുള്ള പാട്ടുകളിലെ പ്രമേയം. ഇത്തരം പാട്ടുകൾക്കു പുറമേ, ചെറിയ കുട്ടികളുടെ നാവൂറു പാടുക എന്ന ഒരു ചടങ്ങും പുള്ളുവന്മാരുടെ അവകാശമായി കണക്കാക്കപ്പെട്ടിരുന്നു.
കുട്ടികൾക്കു് മറ്റുള്ളവരിൽ നിന്നും ദൃഷ്ടിദോഷം സംഭവിക്കാതിരിക്കാൻ നാവൂറു പാടിക്കണമെന്ന് വിശ്വസിക്കുന്നു ഈ പതിവ് ഇന്നും കേരളത്തിൽ തുടരുന്നു.
ഇതുംകാണുക
പുള്ളുവർ
അവലംബം
വർഗ്ഗം:കേരളത്തിലെ അനുഷ്ഠാനകലകൾ
ഇന്ത്യൻ ഹോം റൂൾ പ്രസ്ഥാനം
ബ്രിട്ടീഷ് ഭരണത്തിനു കീഴിൽ നിന്നുകൊണ്ടു തന്നെ, നാട്ടുരാജ്യങ്ങൾക്ക് സ്വയം ഭരണപദവി ആവശ്യപ്പെട്ടുകൊണ്ട് 1916 ൽ രൂപം കൊണ്ട ഒരു പ്രസ്ഥാനമായിരുന്നു ഇന്ത്യൻ ഹോം റൂൾ പ്രസ്ഥാനം. ഓസ്ട്രേലിയ, കാനഡ, ദക്ഷിണാഫ്രിക്ക, ന്യൂസീലൻഡ് എന്നിവിടങ്ങളിൽ നിലനിന്നിരുന്ന സമാനമായ രീതിയാണ് ഇന്ത്യയിലും ഈ പ്രസ്ഥാനം രൂപമെടുക്കാനായി ചൂണ്ടിക്കാണിക്കപ്പെടുന്നത്.
രൂപീകരണം
ഒന്നാം ലോക മഹായുദ്ധത്തിൽ ബ്രിട്ടന്റെ കൂടെ നിന്ന് ഇന്ത്യക്ക് ജർമ്മനിയോട് യുദ്ധം ചെയ്യേണ്ടി വന്നിരുന്നു. ഒന്നാം ലോക മഹായുദ്ധത്തിൽ ഇന്ത്യയുടെ ഇടപെടലിനെക്കുറിച്ചുണ്ടായ തർക്കത്തിൽ ഇന്ത്യൻ നേതൃത്വം രണ്ടായി പിളർന്നിരുന്നു. തദ്ദേശഭരണം എന്ന ആശയം നിലവിലുണ്ടായിരുന്നുവെങ്കിലും, ഈ തർക്കത്തിൽ മുങ്ങി അതിന് ലക്ഷ്യത്തിലെത്താൻ കഴിഞ്ഞിരുന്നില്ല. യുദ്ധം അതിന്റെ അവസാനഘട്ടത്തിലേക്കടുക്കുന്ന സമയത്താണ്, തദ്ദേശഭരണം എന്ന ആശയത്തോട് ഇന്ത്യൻ നേതാക്കൾ കൂടുതലായി ആകൃഷ്ടരാവുന്നത്. ബ്രിട്ടനോടുള്ള വിധേയത്വത്തിനു പകരമായി ചോദിച്ചുവാങ്ങേണ്ടുന്ന ഒന്നാണ് തദ്ദേശസ്വയംഭരണം എന്നു ചിന്തിച്ചിരുന്നവരും കോൺഗ്രസ്സിലുണ്ടായിരുന്നു.
പ്രവർത്തന രീതി
യുവാക്കളും, വിദ്യാർത്ഥികളുമായിരുന്നു ഹോംറൂൾ പ്രസ്ഥാനത്തിലേക്ക് കൂടുതലായി ആകർഷിക്കപ്പെട്ടത്. ഉന്നത വിദ്യാഭ്യാസം നേടിയവരും, ഈ ലക്ഷ്യത്തിൽ ആകൃഷ്ടരായി മുന്നിട്ടിറങ്ങി. സമൂഹത്തിലെ ഈ ഉന്നതവർഗ്ഗത്തിന്റെ സാന്നിദ്ധ്യം കൂടുതൽ സാധാരണക്കാരെ പ്രസ്ഥാനത്തിലേക്ക് ആകർഷിച്ചു. പുതിയ ഒരു ദേശീയപ്രസ്ഥാനം എന്ന രീതിയിൽ ബ്രിട്ടീഷ് സർക്കാരിന്റേയും ശ്രദ്ധക്ക് ഹോം റൂൾ പാത്രമായി. പൊതുജനങ്ങളെ ബോധവൽക്കരിച്ച് പ്രസ്ഥാനത്തിനെ ശക്തിപ്പെടുത്തണമോ, അതോ തദ്ദേശസ്ഥാപനങ്ങളിലേക്കു നടക്കുന്ന തിരഞ്ഞെടുപ്പുകളിൽ പങ്കെടുത്ത് അധികാരത്തിൽ പങ്കാളികളാകണോ എന്ന കാര്യത്തിൽ ഒരു ഭിന്നത പ്രസ്ഥാനത്തിൽ രൂപം കൊണ്ടിരുന്നു.
ഗാന്ധിജി ഇന്ത്യൻ ദേശീയപ്രസ്ഥാനത്തിന്റെ ഭാഗഭാക്കാവുന്നതോടെയാണ് പ്രസ്ഥാനത്തിന്റെ ശ്രദ്ധ ദേശീയ തലത്തിൽ നിന്നും നഷ്ടപ്പെടാൻ തുടങ്ങിയത്. സത്യാഗ്രഹം, അഹിംസ, നിയമലംഘനപ്രസ്ഥാനം തുടങ്ങിയ നവ സമരരീതികളിലേക്ക് ജനങ്ങൾ കൂട്ടമായി ആകർഷിക്കപ്പെടാൻ തുടങ്ങി. ചമ്പാരനിലും, മറ്റും ഗാന്ധിജിയുടെ നേതൃത്വത്തിൽ നേടിയെടുത്ത സമരം ദേശീയ പ്രസ്ഥാനത്തിൽ അദ്ദേഹത്തെ ഒരു അറിയപ്പെടുന്ന നേതാവാക്കി മാറ്റി. ബോംബെ, കൽക്കട്ട, മദ്രാസ് എന്നീ നഗരങ്ങളിൽ മാത്രമായി പ്രവർത്തനങ്ങൾ ഒതുക്കാതെ ദരിദ്രരും, അക്ഷരാഭ്യാസമില്ലാത്തവരും താമസിക്കുന്ന ഇന്ത്യയുടെ വിദൂര ഗ്രാമങ്ങളിലേക്ക് പ്രവർത്തനം വ്യാപിപ്പിച്ച് അവരേക്കൂടി ദേശീയപ്രസ്ഥാനത്തിന്റെ ഭാഗമാക്കുക എന്നതായിരുന്നു ഗാന്ധിജിയുടെ ലക്ഷ്യം.
പിരിച്ചുവിടൽ
ഭരണരംഗത്ത് ഇന്ത്യക്കാരെ കൂടുതലായി നിയമിക്കണമെന്ന എഡ്വിൻ സാമുവൽ മൊണ്ടാഗു കമ്മീഷന്റെ ശുപാർശ വന്നതോടെ, പ്രസക്തി നഷ്ടപ്പെട്ട ഹോം റൂൾ പ്രസ്ഥാനം ഇനി കൂടുതൽ പ്രവർത്തനങ്ങൾ നടത്തേണ്ടതില്ല എന്നു തീരുമാനിച്ചു. പ്രധാന നേതാക്കളെല്ലാം പ്രസ്ഥാനത്തിലെ തങ്ങളുടെ അംഗത്വം രാജിവെച്ചു. 1920 ൽ മഹാത്മാഗാന്ധിയെ ഹോംറൂൾ ലീഗ് അതിന്റെ അഖിലേന്ത്യാ പ്രസിഡന്റായി തിരഞ്ഞെടുത്തു. അടുത്ത ഒരു കൊല്ലത്തിനുള്ളിൽ ഹോംറൂൾ ഔദ്യോഗികമായി ഇന്ത്യൻ നാഷണൽ കോൺഗ്രസ്സിൽ ലയിച്ചു.